dromena: Αι γενεαί πάσαι στην Αγία Πετρούπολη\nΣτα πεζοδρόμια της Αγ. Πετρουπόλης -μεγέθους αθηναϊκού αυτοκινητόδρομου- μπροστά και από το θέατρο «Αλεξαντρίσκι» της μποτιλιαρισμένης κεντρικής λεωφόρου Νιέφκσι, την ώρα που παρουσιαζόταν την Τρίτη το πρόγραμμα του 14ου Ευρωπαϊκού Βραβείου, Ρώσοι όλων των ηλικιών πραγματοποιούσαν, τιμώντας τον Γκαγκάριν, αυθόρμητη παρέλαση με χειροποίητους πλανήτες-πλακάτ.\nΣε εκείνους που μπόρεσαν να προκαλέσουν τη συζήτηση, τις ημέρες που ακολούθησαν και η αληθινή έκπληξη του 14ου Ευρωπαϊκού Βραβείου ήταν ο Σλοβάκος Βίλιαμ Ντοκολομάνσκι και η ομάδα του Farm in the Cave (με έδρα την Πράγα). «Theatre changes your life. Let's do theatre», ήταν το μανιφέστο της πυκνής αυτοαναφορικής χοροθεατρικής performance τους, με τίτλο «The Theatre» και βασικό «μοχλό» το ρυθμό των βημάτων των Βραζιλιάνων σκλάβων. Ο βακχικός ρυθμός συναγωνιζόταν το εξίσου έντονο συναίσθημα, το χιούμορ, τον αναστοχασμό («it's just acting», μάς δήλωναν οι χορευτές), με κορυφαίες σκηνές εκείνες που οι ερμηνευτές γδύνονταν, ανταλλάσσοντας τα ρούχα τους και εκτελούσαν ντουέτο με μια μαριονέτα που οι ίδιοι κινούσαν.\nΕξίσου αποκαλυπτικό ήταν το «Journey». Η performance με την οποία οι Farm in the Cave μάς ξεδίπλωσαν την «καταγωγή» τους. Πριν από δέκα χρόνια βρέθηκαν στην Ανδαλουσία αναζητώντας τα ίχνη του Λόρκα. Βαφτίστηκαν από τη φάρμα της οικογένειας του ποιητή. Διδάχθηκαν το φλαμένκο και τις ταυρομαχίες, που απορρόφησαν κατόπιν δυναμικά στις παραστάσεις τους, όπως έκαναν και με το χορό capoeira.\nΑργότερα ερεύνησαν τα μοιρολόγια της Σλοβακίας. Η χώρα τούς τίμησε, αναθέτοντάς τους τα εγκαίνια του στοιχειωμένου συνοριακού σιδηροδρομικού σταθμού, απ' όπου αναχωρούσαν οι Εβραίοι για τα στρατόπεδα συγκέντρωσης. Στην παράσταση, που συνέθεσαν τότε, και μέρος της ξαναείδαμε στην Αγ. Πετρούπολη, η Ιστορία διαπερνούσε τα σώματα και το χώρο.\nΑνάλογη έκπληξη αποτέλεσε και η παράσταση του «τρομερού παιδιού» του φινλανδικού θεάτρου, Κρίστιαν Σμεντ. Εκκινώντας από το μυθιστόρημα «Mr. Vertigo» του Πολ Οστερ, στην ομώνυμη τολμηρή παράστασή του κατέρριψε όλες τις συμβάσεις, όλες τις νόρμες που μας έχουν επιβληθεί για τη σχέση κοινού-θεατών αλλά και για την ίδια τη φύση του σκηνικού γεγονότος.\nΣτο πρώτο μέρος, οπότε εκτυλίσσονταν τα αρχικά στάδια μύησης του χαρισματικού νεαρού κεντρικού ήρωα, το κοινό ανέπνεε τον αέρα μιας μυστικιστικής ατμόσφαιρας, καθισμένο στο κέντρο της περιστρεφόμενης σκηνής και ακολουθώντας, σαν σε τροχιά, τη δράση των ηθοποιών έξω από την περιφέρειά τους. Στο δεύτερο μέρος, η σχέση αυτή αντιστράφηκε. Ανάμεσα στο ημίφως και τις σκιές των πολυελαίων με κεριά, και δίπλα από την τριμελή τζαζ ορχήστρα, που διαρκώς συνόδευε την πρόζα, οι Φινλανδοί ηθοποιοί, στην περιστρεφόμενη σκηνή πια, και περικυκλωμένοι απ' τους θεατές, ενσάρκωσαν τους χαρακτήρες τους με ψυχικό σθένος, που οδήγησε χωρίς άλμα στο τελικό θαύμα (miracle), που ο Σμεντ θεωρεί μοναδικό αυτοσκοπό στο θέατρο: στη μεγαλειώδη τελική σκηνή, όπου πάνω από την άδεια πλατεία ο κεντρικός ήρωας κατάφερε να πετάξει. Χωρίς φτερά.\nΥπερθέαμα που συνόρευε με τις συναυλίες-υπερπαραγωγές πρωτοκλασάτων ποπ σταρ, χωρίς ουσιαστικές θεατρικές ποιότητες ή αληθινές ερμηνείες, ήταν ο «Φάουστ» των Ισλανδών Vesturport Theatre. Μια παράσταση υψηλής τεχνικής, εξίσου υψηλής τεχνολογίας και αισθητικής -μάλιστα, η τελευταία φλέρταρε με την τελειότητα του Γουίλσον. Αλλά με στερεοτυπικές «λύσεις» και επιφανειακή υποκριτική.\nΟ θίασος μετέγραψε τον Γκέτε με τρόπο μάλλον τηλεοπτικό: ένας παλαίμαχος θεατρίνος, ερωτευμένος στο γηροκομείο του με νεαρή νοσοκόμα, ενώ αρχίζει να υποδύεται τον Φάουστ, άθελά του ξεκινά να συναλλάσσεται με τον αληθινό Μεφιστοφελή, φιγούρα βγαλμένη από την glam rock σκηνή.\nΣτις αδιαφιλονίκητες αρετές των Ισλανδών η κριτική διεθνώς αναγνωρίζει την ακραία σωματικότητά τους. Ολοι οι ηθοποιοί είναι πρωτίστως σκληρά εκπαιδευμένοι αθλητές. Το απέδειξαν στο μέρος που η δράση εκτυλισσόταν στο απλωμένο πάνω από τα κεφάλια των θεατών δίχτυ και στις διαρκείς αναρριχήσεις τους στο σκηνικό.\nΠλησιέστερα στην τέχνη του θεάτρου βρισκόταν η πρότασή τους για τη «Μεταμόρφωση» του Κάφκα, η οποία πάλι χώριζε τη δράση κατακόρυφα σε δύο επίπεδα. Στο ισόγειο η οικογένεια Σάμσα βίωνε με υστερικά στυλιζαρισμένη κίνηση το κρυφό της δράμα, ενώ στο δεύτερο, που ήταν κάθετο, ο εκπληκτικός Γκρέγκορ - Γκίσλι Ερν Γκάρνταρσον, ο σκηνοθέτης των Vesturport, πραγματοποιούσε, αιωρούμενος διαρκώς, μια αληθινά αξιοθαύμαστη ακροβατική σωματική ερμηνεία, καταρρίπτοντας τους νόμους της βαρύτητας. «Δυνατό χαρτί» των Ισλανδών και η σταθερή συνεργασία τους με τον μελαγχολικό στη «Μεταμόρφωση», αγρίως συναυλιακό στον «Φάουστ», Νικ Κέιβ.\nΕξίσου θεαματικός αποδείχθηκε και ο Ρώσος Αντρέι Μογκούτσι με το «Happiness» του, μια σύνθεση έργων του Μέτερλινγκ για παιδιά, που απολαμβάνουν χωρίς προσπάθεια και οι ενήλικοι. Κλόουν παραφουσκωμένοι με πολύχρωμα βινίλ κοστούμια ανέπτυσσαν «κατακόρυφη» σχέση με το χώρο και τα βίντεο, πίσω από τη ζωντανή κλασική μουσική ορχήστρα που τους συνόδευε στο τραγούδι.\nΕρωτηματικά προκάλεσε για τα κριτήρια της επιτροπής των βραβείων, η βράβευση των Πορτογάλων Teatro Meridional, που παρουσίασαν ένα work in progress («Capo Verde»), μνημείο ερασιτεχνισμού, με μια ταλαντούχα τραγουδίστρια-αφηγήτρια και έναν μουσικό, και την παράσταση «1974» η οποία, μεταξύ παντομίμας και χοροθεάτρου, διαπραγματευόταν βουβά το σημείο μετάβασης απ' τη Δικτατορία του Σαλαζάρ στη σημερινή πλαστή Δημοκρατία του καπιταλισμού.\nΣτο καίριο ερώτημα γιατί η σημαντική Βρετανίδα Κέιτι Μίτσελ δεν παρουσίασε κάτι, μας διαφώτισε αφοπλιστικά η ίδια: «Γιατί αρνούνταν να πληρώσουν οι διοργανωτές για τα έξοδα ακόμη και ενός μονολόγου, έστω μισό ρούβλι».\nΟ λεγόμενος «Γιατρός του Τσέχοφ», Λεβ Ντοντίν, επικεφαλής του θεάτρου «Μάλι» και παλαιότερο βραβείο της διοργάνωσης, συνέβαλε σημαντικά στον θεατρικό «οργασμό» του 14ου Ευρωπαϊκού Βραβείου, που ενεργοποίησε εννέα από τις εκατοντάδες σκηνές της θεατρούπολης γενέτειράς του.\nΗ εκδοχή του για τις «Τρεις Αδελφές», αν λάβουμε υπόψη μας το «βαρόμετρο» που λέγεται χειροκρότημα, θριάμβευσε -είχε 7 ανκόρ. Ο Ντοντίν δούλεψε εξαντλητικά τις λεπτομέρειες, φωτίζοντας υπόκωφα ερωτικά απωθημένα που δεν είχαμε ξαναδεί κι αποδεικνύοντάς μας ότι ο Στανισλάβσκι δύσκολα ξεπερνιέται.\nΣτους Ρώσους «επιστρατευμένους» ήταν, μεταξύ άλλων, και ο Βαλερί Φοκίν, που παρουσίασε μια παράσταση πάνω στη σπεσιαλιτέ του, τον Γκόγκολ, με τίτλο «Your Gogol».*\n«Εχετε μάθει στην κουτοπονηριά»\n«Πρέπει οι Ελληνες να ανακάμψετε. Δεν μπορείτε να κάνετε αλλιώς. Δεν πρέπει ασφαλώς να πλήττονται μόνο τα χαμηλά κοινωνικά στρώματα. Ούτε όμως και οι οικονομικά ισχυροί, που προσφέρουν τις θέσεις εργασίας».\nΟ Πέτερ Στάιν, χιλιόμετρα μακριά απ' την Ελλάδα, στην Αγ. Πετρούπολη, μάς ξαναμίλησε για την «ελληνική περίπτωση».\n«Εχετε μάθει να δράτε με κουτοπονηριά και διά της πλαγίας οδού. Καιρός να ξεμάθετε», υπογράμμισε εριστικά, επιδοκιμάζοντας ξανά όλες τις πολιτικές επιλογές της Μέρκελ. «Κάνει το καλύτερο για τη χώρα μας», ανέφερε.\nΜοναδική ένσταση του Στάιν είναι η υπογραφή της κάτω απ' το νέο γερμανικό πυρηνικό πρόγραμμα. «Είδαμε τι συνέβη στην Ιαπωνία. Η ιστορία των πυρηνικών πρέπει οριστικά να τελειώσει», θεωρεί ο Γερμανός θεατράνθρωπος, που την Κυριακή παρέλαβε στο «Αλεξαντρίνσκι» το 14ο Ευρωπαϊκό Βραβείο Θεάτρου.\nΚαι σαν «αντίδωρο» έφερε στην Αγ. Πετρούπολη την ακαδημαϊκή αλλά στέρεη παράσταση της «Σπασμένης Στάμνας» του Κλάιστ, με εκπληκτικό δικαστή τον Κλάους Μαρία Μπραντάουερ. Μια παραγωγή του Berliner Ensemble η οποία, παρ' όλο που μόνο στο τέλος της απογειώνεται μαζί με το σκηνικό της, ενθουσίασε το τεράστιο κοινό στο Θέατρο της Βαλτικής.\nΗ αίθουσα του δικαστηρίου εξαφανίζεται, για να αποκαλυφθεί μια χιονισμένη πλαγιά όπου ο Μπραντάουερ, ύστερα από σκληρό κυνηγητό, οδηγείται απ' τον όχλο στην κρεμάλα και από εκεί, όπως το σκηνικό, στον... ουρανό.\nΟ 94χρονος Γιούρι Λιουμπίμοφ, πριν παραλάβει το ειδικό βραβείο της διοργάνωσης, παρουσίασε μια πρόσφατη παράστασή του, το «Honey». Παλαιομοδίτικη αλλά κεφάτη μουσικοθεατρική σκηνική μεταγραφή του ομώνυμου ποιήματος του Ιταλού σεναριογράφου Τονίνο Γκουέρα. Με τα χρόνια, ο ιδρυτής του ιστορικού θεάτρου Taganka γίνεται ολοένα πιο σπιρτόζος και αυτοσαρκαστικός.\nΤο απέδειξε κυρίως στην προς τιμήν του εκδήλωση, στο ίδιο θέατρο που ο Λένιν εκφωνούσε το 1906 τις πύρινες ομιλίες του. «Θα προσπαθήσω να ζήσω πολύ για να σκηνοθετήσω ακόμα έναν Μολιέρο. Με τον πρώτο με αποδοκίμασαν, με τον δεύτερο με απέλυσαν. Αισθάνομαι με τον Μολιέρο αθλητής. Θα είχε ενδιαφέρον να απολυθώ δεύτερη φορά», δήλωσε αυτός ο έφηβος γέρος, που έχει μάλλον κακή γνώμη για τους ηθοποιούς.\n«Μπορεί να μάζεψαν λεφτά για το εισιτήριο της επιστροφής μου στη Ρωσία και το "Ταγκάνκα", μετά την περεστρόικα, αλλά καλοί άνθρωποι δεν είναι», τόλμησε να πει ενώπιον πολλών πρωταγωνιστών του και νεαρών ηθοποιών. «Δεν θα πω ότι μισώ τους ηθοποιούς, αλλά τους βαρέθηκα. Εχω πικρή γεύση. Ξέρετε, τους ηθοποιούς πρέπει να τους επιλέγουμε από τα 7 χρόνια τους για να τους εκπαιδεύσουμε. Και να αποφασίσουμε ποιοι θα πάνε στη μουσική κωμωδία, ποιοι στο δραματικό θέατρο κ.ο.κ.», προσέθεσε ο άνθρωπος που παραδέχεται ότι «ο σκηνοθέτης και ο καλλιτεχνικός διευθυντής ενός θεάτρου είναι δικτάτορας. Πρέπει να είναι δυνατός για να αντέξει τις πιέσεις. Μισώ τον σκηνοθέτη πίσω από την κουρτίνα, που κάνει ό,τι του λένε οι ηθοποιοί».\n«Ας θυμηθούμε τη δύναμη του πολιτισμού μας», ενθάρρυνε το κοινό, χαρακτηρίζοντας «καλύτερη» την αδιαφορία της πολιτείας παρά τον «έλεγχό της». «Ακόμα είμαστε άρρωστοι από τον κομμουνισμό», δήλωσε. «Οι νέοι εξουσιαστές μας ξέρουν ότι υποφέρουμε ακόμα από το παρελθόν μας. Και είναι δύσκολο να προχωρήσουμε μπροστά».


ΤΣΕΡΙ: Καταγγελία για δυο Δημ. Συμβούλους – «Αρνούνταν να εγκρίνουν άδεια καθ΄ όλα νόμιμης βιομηχανικής μονάδας, γιατί δεν είχαν πάρει γραμμή…» – ΦΩΤΟΓΡΑΦΙΕΣ | businessnews.com.cy\nΤΣΕΡΙ: Καταγγελία για δυο Δημ. Συμβούλους – «Αρνούνταν να εγκρίνουν άδεια καθ΄ όλα νόμιμης βιομηχανικής μονάδας, γιατί δεν είχαν πάρει γραμμή…» – ΦΩΤΟΓΡΑΦΙΕΣ\n15:40 - 07.08.2017\nΤην έκπληξή του για την ανεξήγητη -όπως την χαρακτήρισε- στάση δυο συγκεκριμένων μελών του Δημοτικού Συμβουλίου Τσερίου εξέφρασε ο διευθυντής της μονάδας επεξεργασίας ιατρικών αποβλήτων «Medwaste Treatment».\nΟ Γιώργος Βούβακος για τον οποίο και ο λόγος, με δηλώσεις του στο BusinessNews αναφέρθηκε στους Δημοτικούς Συμβούλους Ευτύχιο Παπαμιχαήλ και Χριστάκη Ττοφή Δημητρίου, οι οποίοι βάσει των όσων μας ανέφερε, «επέλεξαν να παρεμποδίσουν με σθένος τη λειτουργία της βιομηχανικής μονάδας της οποίας είναι διευθυντής, διοχετεύοντας στη δημοσιότητα πληροφορίες που δεν αληθεύουν».\n«Αρνούνταν να εγκρίνουν την άδεια οικοδομής, αναφέροντας πως δεν υπήρχε περιβαλλοντική μελέτη» ανέφερε αρχικά ο κ. Βούβακος.\nΚαι πρόσθεσε: «Η άδεια οικοδομής εγκρίθηκε τελικά, αλλά μέχρι να γίνει αυτό έφεραν ακατανόητες ενστάσεις. Πέραν από το γεγονός ότι η άδεια οικοδομής την οποία καλούνταν να εγκρίνουν, δεν έχει καμία σχέση με την περιβαλλοντική μελέτη, τα όσα υποστήριζαν ήταν αναληθή».\nΟ κ. Βούβακος, εξήγησε την πιο πάνω αναφορά του, λέγοντας τα ακόλουθα: «Το Τμήμα Περιβάλλοντος είχε εγκρίνει την περιβαλλοντική μελέτη για την μονάδα μας. Μάλιστα, την είχε αναρτήσει στην επίσημή του ιστοσελίδα. Προηγουμένως και συγκεκριμένα περί τα τέλη Δεκεμβρίου του 2016 είχε γίνει δημόσια ακρόαση για την περιβαλλοντική μελέτη. Εκεί, συμμετείχε ο Δήμος Τσερίου και κανείς δεν έφερε ένσταση. Επιπλέον, να αναφέρω ότι τον Μάιο του 2017 λήφθηκε η τελική απόφαση αδειοδότησης από το Τμήμα Περιβάλλοντος. Η περιβαλλοντική μελέτη που είχαμε υποβάλει εγκρίθηκε παμψηφεί».\nΟ Διευθυντής της «Medwaste Treatment», πρόσθεσε: «Μέσα στον φάκελο με το αίτημα για άδεια οικοδομής που κλήθηκαν να εξετάσουν σε συνεδρία τους τα μέλη του Δημοτικού Συμβουλίου Τσερίου, υπήρχε και έγγραφο που πιστοποιούσε ότι είχε εγκριθεί η περιβαλλοντική μελέτη. Με μεγάλη μας λύπη, ωστόσο, είδαμε τους δυο δημοτικούς συμβούλους να τοποθετούνται δημοσίως και να κάνουν λόγο για πιέσεις από πλευράς μας και άλλα γεγονότα που δεν σχετίζονται με την υπόθεση. Μιλούσαν για ζωικά απόβλητα που δεν έχουν καμία σχέση με το αντικείμενο της μονάδας μας, η οποία διαχειρίζεται ιατρικά απόβλητα. Τίποτα από τα όσα υποστήριξαν δεν ανταποκρίνονται στην πραγματικότητα».\n«Τι λόγους είχαν να προσπαθούν να απορρίψουν την άδεια οικοδομής;» ρωτήσαμε τον κ. Βούβακο, για να μας απαντήσει ως ακολούθως: «Μας κατήγγειλαν πως οι δυο δημοτικοί σύμβουλοι είχαν υποστηρίξει πως δεν προχωρούσαν σε έγκριση της άδειας οικοδομής, γιατί περίμεναν να πάρουν γραμμή από το κόμμα τους. Δεν θέλω να πιστεύω κάτι τέτοιο. Ούτε μπορώ να το υιοθετήσω γιατί δεν έχουμε λόγους να πιστεύουμε πως το κόμμα τους ήθελε να σταθεί εμπόδιο. Για μας το θέμα δεν είναι κομματικό. Για τους δικούς τους λόγους αποφάσισαν να προφασιστούν προσκόμματα που δεν ανταποκρίνονται στην πραγματικότητα. Παραμένει πραγματικά μυστήριο…».\nΟ κ. Βούβακος κατέληξε λέγοντας: «Δυστυχώς, κάποιοι δεν καταλαβαίνουν ότι μετά το 2013 η ανάγκη για ενθάρρυνση της ιδιωτικής πρωτοβουλίας είναι μεγαλύτερη. Η μονάδα μας προσφέρει οικονομική στήριξη σε οικογένειες και γενικότερα στηρίζει την κυπριακή οικονομία. Μάλιστα ο υπουργός Γεωργίας, Αγροτικής Ανάπτυξης και Περιβάλλοντος, Νίκος Κουγιάλης, είχε τιμήσει με την παρουσία του τα εγκαίνια της μονάδας και τα είχε τονίσει όλα αυτά στην ομιλία του. Ακόμη, η μονάδα μας σπάει ένα μονοπώλιο που υπήρχε στον τομέα των ιατρικών αποβλήτων κι αυτό σημαίνει χαμηλότερο κόστος για τα ταμεία του κράτους. O Γενικός Ελεγκτής σε ετήσια έκθεσή του είχε τονίσει ότι στην περίπτωση των ιατρικών αποβλήτων επιβάλλεται να μην υπάρχει μονοπώλιο. Επιπλέον, στην βιομηχανική μας μονάδα επένδυσε ξένος επιχειρηματίας, ενώ πρόκειται για περιβαλλοντική μονάδα σε ζώνη βαριάς βιομηχανίας. Κάποιοι όμως δεν θέλουν να τα αναγνωρίζουν και στέκονται εμπόδιο στην ευημερία του τόπου, για τους δικούς τους λόγους που δεν μπορούμε να κατανοήσουμε».


Ίνγκασον: Αξίζαμε τη νίκη, μπορούσαμε κι άλλο γκολ\nΤελευταία ενημέρωση: 13/01/2021 23:12\nΟ Σβέριρ Ίνγκασον σκόραρε για τον ΠΑΟΚ κόντρα στον Ολυμπιακό, ωστόσο οι Ερυθρόλευκοι απάντησαν με τον Μπα και έφυγαν με τον βαθμό στην Τούμπα (1-1).\nΟ Ισλανδός στόπερ υποστήριξε πως η ομάδα του άξιζε τη νίκη και θα μπορούσε να πετύχει περισσότερα γκολ.\n«Η ομάδα άξιζε να νικήσει, δεν τα κατάφερε. Είναι κάτι που μας πονάει πολύ αυτή τη στιγμή, αλλά δεν έχουμε περιθώριο. Θέλουμε να συνεχίσουμε. Ο ΠΑΟΚ έπαιξε πάρα πολύ καλά, έκανε σπουδαία εμφάνιση. Πίεσε πολύ τον αντίπαλο και τον ανάγκασε σε πολλά λάθη. Πετύχαμε ένα γκολ, θα μπορούσαμε και περισσότερο. Μια στιγμή πέφτει ο διακόπτης και το πληρώνουμε ακριβά.\nΕίναι μια ισοπαλία που μας πονάει πάρα πολύ. Το σημαντικότερο είναι να συνεχίσουμε σε αυτό το δρόμο, με την ίδια νοοτροπία.\nΘα πρέπει στο ματς με τον ΟΦΗ να έχουμε την ίδια νοοτροπία και καλύτερη. Εάν θέουμε να ειμαστε κοντά στην κορυφή πρέπει να συνεχίσουμε έτσι.\nΓια να το κάνουμε θέλουμε παιχνίδια μεγάλης έντασης, ο ΠΑΟΚ έχει το ρόστερ να αντεπεξέλθει. Με ενοχλεί το γεγονός ότι έχω σκοράρει δύο φορές με τον Ολυμπιακό και δεν έχω πανηγυρίσει τη νίκη. Ελπίζω να σκοράρω στο Καραϊσκάκης και να πάρουμε τη νίκη».\nΓια τον Ελ Αραμπί: «Δεν δίνω σημασία σε αυτό. Πρέπει να ασχολούμαστε με τη γενικότερη εικόνα».\nΓια τη βαθμολογία: «Νομίζω ότι αυτό το αποτέλεσμα παρά το γεγονός ότι δεν ήταν αυτό που θέλαμε, μας δίνει ελπίδα. Ο αντίπαλος δεν είναι καλύτερος, αδικήσαμε στους εαυτούς μας. Εάν συνεχίσουμε έτσι θα μπορέσουμε να νικήσουμε και να μειώσουμε τη διαφορά»\nΠροηγούμενο άρθροΡέαμπτσιουκ: Κυνηγήσαμε το αποτέλεσμα, στόχος μας ήταν η νίκη (vids)\nΕπόμενο άρθροΣούπερ Γιακουμάκης: Καρέ κόντρα στην Ντεν Χαγκ, 16 γκολ στην Eredivisie! (vids)\nFWS NEWSROOM - 19/01/2021 11:32\nBASKET LEAGUE FWS NEWSROOM - 19/01/2021 13:13 0\nΟ Κολοσσός είναι μόνο μια από τις ομάδες που έχουν περάσει φέτος από την... πριονοκορδέλα των εκδοροσφαγέων της Basket League. Η περίπτωσή του βέβαια...


Αργολικός Ποιμήν: ΝΑΥΠΛΙΟ- ΑΛΟΓΟ\nΈνα άλογο τρώει σε τοποθεσία στην παραλία της Καραθώνας στο Ναύπλιο, Τετάρτη 11 Ιανουαρίου 2017.\nΣτην Αττική αναμένονται νεφώσεις με πιθανότητα πρόσκαιρων βροχών έως το μεσημέρι. Βροχές θα εκδηλωθούν συνέχεια και πιθανόν καταιγίδες. Χιονοπτώσεις θα εκδηλωθούν στα βόρεια και δυτικά ορεινά. Οι άνεμοι θα πνέουν νότιοι νοτιοδυτικοί σχεδόν θυελλώδεις έως θυελλώδεις 7 με 8 μποφόρ και πρόσκαιρα στο Σαρωνικό πολύ θυελλώδεις 9 μποφόρ. Η θερμοκρασία στο κέντρο και στα νότια θα κυμανθεί από 0 έως 11 βαθμούς, αλλά στις υπόλοιπες περιοχές θα διατηρηθεί 3 με 4 βαθμούς χαμηλότερα.


Η Νόνη αναλαμβάνει να μεγαλώσει... "Γονείς από κούνια" ! - TLIFE\nΗΟΜΕ Ειδήσεις - Νέα Η Νόνη αναλαμβάνει να μεγαλώσει… «Γονείς από κούνια» !\nΗ Νόνη αναλαμβάνει να μεγαλώσει… «Γονείς από κούνια» !\nΕξαιρετικά αφιερωμένη στις… μαμάδες, αλλά και στους… μπαμπάδες, είναι η ολοκαίνουργια εβδομαδιαία εκπομπή του ΣΚΑΪ , «Γονείς από κούνια» , με την οποία η Νόνη Δούνια επιστρέφει και πάλι στις τηλεοπτικές επάλξεις !\nΜετά από δύο περίπου μήνες συζητήσεων, το τηλε-συνοικέσιο Νόνης Δούνια – ΣΚΑΙ έγινε και έτσι η Νόνη από την Κυριακή 10 Ιουλίου στις 12.00 το μεσημέρι, αναλαμβάνει να μας μάθει τα πάντα γύρω από τον μαγικό και παράλληλα δύσκολο κόσμο των παιδιών.\nΗ Νόνη μανούλα κι αυτή, αποφάσισε την μεγάλη της αγάπη, τα παιδιά, να την «μεταμορφώσει» σε επάγγελμα γι ΄αυτό και τα τελευταία χρόνια στην TV, επιμένει… παιδικά ! Μην ξεχνάτε πως το πρώην μοντέλο και νυν παρουσιάστρια, είχε παρουσιάσει ανάλογες εκπομπές – οι οποίες είχαν ,όμως, διαφημιστικό χαρακτήρα – και στο παρελθόν και οι οποίες ουσιαστικά την βοήθησαν σιγά-σιγά στο να φτάσει στο σημείο και να αναλάβει επιτέλους την παρουσίαση της δικής της, κανονικής, κανονικότατης εκπομπής.\nΚαι όπως σε κάθε ταξίδι, δεν ξεχνάμε να κάνουμε κάθε τόσο τις απαραίτητες στάσεις για διασκέδαση και ψυχαγωγία πάντα παρέα με όλη την οικογένεια. Γιατί περισσότερο απ’ οτιδήποτε άλλο η χαρά και η απόλαυση του ταξιδιού είναι αυτές που του δίνουν αξία.


βιολογικού αστικού Λαχανόκηπου - PDF\nβιολογικού αστικού Λαχανόκηπου\nDownload "βιολογικού αστικού Λαχανόκηπου"\n2 ΚΡΙΤΩΝΑΣ ΟΝΟΥΦΡΙΟΥ Εγχειρίδιο καλλιεργητικών τεχνικών βιολογικού αστικού Λαχανόκηπου ΠΑΙΔΑΓΩΓΙΚΟ ΙΝΣΤΙΤΟΥΤΟ ΚΥΠΡΟΥ\n3 Γενική Εποπτεία-Συντονισμός: Δρ Αραβέλλα Ζαχαρίου, Γενική Συντονίστρια Π.Ε./Ε.Α.Α. Παιδαγωγικό Ινστιτούτο Συγγραφή: Κρίτωνας Ονουφρίου, Τεχ. Γεωπόνος, Γραφείο Επιτρόπου Περιβάλλοντος Γλωσσική Επιμέλεια: Δρ Ανδρέας Κρίγκος, Φιλόλογος Σχεδιασμός και ηλεκτρονική σελίδωση: Θεόδωρος Κακουλλής, Λειτουργός Υπηρεσίας Ανάπτυξης Προγραμμάτων Έκδοση 2014 ISBN: Εκτύπωση: Κυβερνητικό Τυπογραφείο Γραφείο Επιτρόπου Περιβάλλοντος Παιδαγωγικό Ινστιτούτο Κύπρου\n4 Εγχειρίδιο καλλιεργητικών τεχνικών βιολογικού αστικού Λαχανόκηπου\n5 Χαιρετισμός Επιτρόπου Περιβάλλοντος Στο πλαίσιο των καλών πρακτικών που ακολουθούνται σε πολλές ευρωπαϊκές πόλεις, αλλά και του κόσμου, τα πρώτα βήματα για τη δημιουργία αστικών βιολογικών λαχανόκηπων ξεκίνησαν και στην Κύπρο, ως αντίδοτο στην οικονομική κρίση, αλλά και ως κίνητρο για δημιουργικότητα. Ωστόσο, η δημιουργία δημοτικών λαχανόκηπων δεν συνδέεται εξ ολοκλήρου με την κρίση που βιώνουμε ως λαός, αλλά και με τη βελτίωση της ποιότητας ζωής των κατοίκων και τη δημιουργία δυνατοτήτων για παραγωγή αγνών, ντόπιων βιολογικών προϊόντων και επαφής με τη μητέρα Γη. Ένας κοινοτικός λαχανόκηπος μπορεί να επιφέρει αρκετά θετικά. Αρχικά, βελτιώνεται η ποιότητα ζωής των εθελοντών που διαχειρίζονται τον κήπο. Επίσης, αποτελεί καταλύτη για κοινοτική ανάπτυξη (ανάπτυξη γειτονιών). Επιπρόσθετα, ενθαρρύνει την αυτονομία, κοινωνική αλληλεπίδραση και συνέργεια των κατοίκων του δήμου. Ακόμη, με τους βιολογικούς λαχανόκηπους μειώνεται ο οικογενειακός προϋπολογισμός για σίτιση. Διατηρούνται πράσινες εστίες στη κοινότητα και δημιουργούνται ευκαιρίες για απόκτηση εισοδήματος. Όσον αφορά στους αβιοτικούς παράγοντες, μειώνεται η ζέστη της πόλης από τους δρόμους και τα γκαράζ. Η εφαρμογή τέτοιων πρωτοβουλιών και στην Κύπρο, οι οποίες ξεκίνησαν με καλούς οιωνούς με τη συμμετοχή 100 σχολείων, θα συμβάλουν θετικά στην κοινωνία και το περιβάλλον, γι` αυτό και τις ενθαρρύνουμε. Στην παρούσα δύσκολη περίοδο που διανύουμε θεωρούμε ότι η ενίσχυση προσπαθειών, όπως οι αστικοί βιολογικοί λαχανόκηποι μπορούν να συμβάλουν όχι απλά στην περιβαλλοντική ευαισθητοποίηση των πολιτών, αλλά και στη διασφάλιση βασικών ειδών και προϊόντων, ειδικά για τα οικονομικά ασθενέστερα νοικοκυριά. Γι αυτό και το Γραφείο Επιτρόπου Περιβάλλοντος έχει αναλάβει την πρωτοβουλία να προωθήσει και να συντονίσει την ιδέα της δημιουργίας βιολογικών αστικών λαχανόκηπων και στο νησί μας, σε συνεργασία με ενδιαφερόμενους Δήμους. Το συγκεκριμένο εγχειρίδιο αποτελεί έναν οδηγό παροχής ιδεών και προτάσεων με στόχο να βοηθήσει τους πολίτες, να εξοικειωθούν και να αποκτήσουν τεχνικές βασικές δεξιότητες για τη δημιουργία ενός αστικού λαχανόκηπου. Το Γραφείο της Επιτρόπου Περιβάλλοντος είναι στη διάθεσή σας για περαιτέρω καθοδήγηση και στήριξή σας με συνεχή επίβλεψη από ομάδα ειδικών. Ιωάννα Παναγιώτου Επίτροπος Περιβάλλοντος\n6 Προλογικό Σημείωμα Διευθύντριας Παιδαγωγικού Ινστιτούτου Η επίτευξη της αειφόρου ανάπτυξης ως πρόκληση και ζητούμενο των καιρών, προϋποθέτει από το σύνολο των πολιτών να κατανοήσουν τη σημασία και την εγγενή αξία της γης, ως βασικού παράγοντα κοινωνικής, οικονομικής και περιβαλλοντικής αειφορίας. Αυτή την επιδίωξη θέτει και το συγκεκριμένο πρόγραμμα των αστικών βιολογικών λαχανόκηπων, το οποίο συντονίζεται από το Γραφείο της Επιτρόπου Περιβάλλοντος και υποστηρίζεται τόσο από το Παιδαγωγικό Ινστιτούτο, όσο και από άλλους φορείς, με στόχο την ανάδειξη της σημασίας της καλλιέργειας της γης και της παραγωγής προϊόντων σε αστικά περιβάλλοντα, ως παράδειγμα καλής πρακτικής, αλλά και πρότασης για αναζήτηση εναλλακτικών τρόπων αντιμετώπισης και διαχείρισης της σημερινής κρίσης, η οποία πέρα από οικονομική είναι κυρίως κρίση αξιών. Ειδικότερα, σε επίπεδο παιδαγωγικής και εκπαιδευτικής πράξης, το πρόγραμμα δημιουργίας αστικών βιολογικών λαχανόκηπων έχει ιδιαίτερη σημασία, γιατί ανταποκρίνεται στα νέα δεδομένα και στους σχεδιασμούς που προωθεί το Υπουργείο Παιδείας και Πολιτισμού σε ό,τι αφορά στην Εκπαίδευση για το Περιβάλλον και την Αειφόρο Ανάπτυξη, με επίκεντρο τη διαμόρφωση του αειφόρου σχολείου ως οργανισμού που μετεξελίσσεται και υιοθετεί στη σχολική του πρακτική τις αρχές της αειφόρου ανάπτυξης. Η μεγάλη ανταπόκριση των σχολείων για συμμετοχή τους στο συγκεκριμένο πρόγραμμα αναδεικνύει τη σημασία της βιωματικής και εμπειρικής μάθησης, τη χαρά της συμμετοχής, της διάδρασης με τον χώρο και της επανασύνδεσης με τη γη, παρέχοντας παράλληλα τη δυνατότητα στους/τις μαθητές/τριες την ευκαιρία να αποκτήσουν πρακτικές δεξιότητες καλλιέργειας της γης, να αντιληφθούν τη σημασία της παραγωγής προϊόντων, να εξοικειωθούν με τη χρήση καλλιεργητικών εργαλείων, αλλά κυρίως να αγαπήσουν και να σεβασθούν τη γη. Το Παιδαγωγικό Ινστιτούτο, ως ο συντονιστικός φορέας του Υπουργείου Παιδείας και Πολιτισμού για τα θέματα της Εκπαίδευσης για το Περιβάλλον και την Αειφόρο Ανάπτυξη, έχει αγκαλιάσει, από την έναρξή της, την πρωτοβουλία αυτή και βρίσκεται σε άμεση συνεργασία με το Γραφείο της Επιτρόπου Περιβάλλοντος, προκειμένου το πρόγραμμα αυτό, σε μεταγενέστερο στάδιο, να υποστηριχθεί ως προς το παιδαγωγικό και εκπαιδευτικό του πλαίσιο με ιδέες και προτάσεις που θα μπορούν να αξιοποιηθούν στο σχολείο και στην κοινότητα, έτσι ώστε οι βιολογικοί αστικοί λαχανόκηποι, πέρα από τη χρηστική τους αξία, να αποτελέσουν χώρο και εργαλείο μάθησης και ευαισθητοποίησης στα θέματα του περιβάλλοντος και της αειφόρου ανάπτυξης. Καταληκτικά, και με γνώμονα τις πιο πάνω σκέψεις, χαιρετίζω την έκδοση του συγκεκριμένου εγχειριδίου, το οποίο ως τεχνικός οδηγός παροχής πληροφοριών σε θέματα που αφορούν στη δημιουργία βιολογικών αστικών λαχανόκηπων, αποτελεί σε πρώτο στάδιο ένα πολύ χρήσιμο εργαλείο στα χέρια των εκπαιδευτικών, αλλά και του συνόλου των πολιτών για εξοικείωσή τους με το σχετικό θέμα. Αποτελεί, επίσης, και την απαρχή για την ετοιμασία και την παραγωγή εκπαιδευτικού υλικού που θα υποστηρίζει παιδαγωγικά την αξιοποίηση των σχολικών λαχανόκηπων, ως υποστηρικτικών μέσων με σκοπό την ενίσχυση της περιβαλλοντικής συνείδησης του συνόλου των συμμετεχόντων στη μαθησιακή διαδικασία, στη βάση των αρχών και αξιών της Εκπαίδευσης για το Περιβάλλον και την Αειφόρο Ανάπτυξη. Δρ Αθηνά Μιχαηλίδου-Ευριπίδου Διευθύντρια Παιδαγωγικού Ινστιτούτου Κύπρου\n7 Περιεχόμενα Βιολογική γεωργία 8 Συχνές ερωτήσεις 10 Φυτοχημικά των λαχανικών και η ανθρώπινη υγεία 12 Στάδια δημιουργίας βιολογικού λαχανόκηπου 15 Βήμα 1: Επιλογή χώρου 15 Βήμα 2: Σχεδιασμός λαχανόκηπου 17 Βήμα 3: Ετοιμασία εδάφους 19 Διαχείριση εδάφους (πρακτικές) 21 Βήμα 4: Επιλογή σπόρου-φύτευση σπορόφυτου 22 Βήμα 5: Φύτευση 24 Συνδυασμός καλλιέργειας ή συγκαλιέργεια 26 Συμμαχίες-ασυμβατότητες (παραδείγματα) 27 Βήμα 6: Συντήρηση λαχανόκηπου 28 Αντιμετώπιση ζιζανίων στην βιολογική γεωργία 29 Προληπτικά μέτρα 29 Καλλιεργητικά μέτρα 29 Βοτάνισμα 29 Διαχείριση εδάφους 30 Αμειψισπορά 30 Μηχανικά μέσα 30 Παρασκευή φυσικών εκχυλισμάτων για αντιμετώπιση εχθρών και ασθενειών 31 Διάλυμα σαπουνιού με οινόπνευμα Παρασκεύασμα από ξύλο κάσιας Παρασκεύασμα από αψιθιά Παρασκεύασμα από χαμομήλι Διαχείριση βιολογικών εκχυλισμάτων - σπρέι\n8 Καλλιεργητικές συμβουλές για τα προτεινόμενα λαχανικά 35 Μαρούλι 35 Περιγραφή φυτού Εχθροί μαρουλιού Ασθένειες Φυσιολογικές ανωμαλίες Λάχανο 39 Περιγραφή φυτού Εχθροί λαχάνου Ασθένειες Φυσιολογικές ανωμαλίες από μη παθογόνα αίτια Πράσο 45 Περιγραφή φυτού Εχθροί του πράσου Ασθένειες Κουνουπίδι 49 Περιγραφή κουνουπιδιού Φυσιολογικές ανωμαλίες Εχθροί κουνουπιδιού Ασθένειες Μπρόκολο 53 Περιγραφή μπρόκολου Βιβλιογραφία 54 Ηλεκτρονικές πηγές από το διαδίκτυο 55\n9 Bιολογική γεωργία Λίγα λόγια... Τα τελευταία 60 χρόνια, η παραδοσιακή-συμβατική γεωργία κατάφερε να πετύχει σημαντικές αυξήσεις των αποδόσεων αρκετών καλλιεργειών. Όμως το αρνητικό... Ποιο είναι; Προκάλεσε σοβαρά περιβαλλοντικά προβλήματα, όπως επίσης και αρνητικά ζητήματα στην υγεία των ανθρώπων, έτσι ενοχοποιήθηκε σε μεγάλο βαθμό. Για να περιοριστούν αυτά τα ζητήματα, η Ευρωπαϊκή Ένωση, καθώς και πολλοί ερευνητές, πρότειναν και προτείνουν ως λύση την αειφόρο γεωργία, η οποία διαχειρίζεται καλύτερα την περιορισμένη χρήση χημικών και την αναπλήρωση των εκτός γεωργίας εισροών. Η οικολογική γεωργία, όπως διαφορετικά ονομάζεται, διαφέρει από την παραδοσιακή-συμβατική γεωργία, γιατί βασίζεται σε μια ολοκληρωμένη και αειφόρο χρήση 8\n10 των φυσικών πόρων του αγροτικού οικοσυστήματος. Στη βιολογική γεωργία δεν επιτρέπεται η χρήση χημικών φαρμακευτικών σκευασμάτων για θρέψη (τροφή) και προστασία των φυτών. Βασίζεται σε μεγάλο βαθμό στην αμειψισπορά (εναλλαγή καλλιέργειας), στα υπολείμματα των καλλιεργειών, στη χωνεμένη-αχώνευτη κοπριά, στα ψυχανθή, στη χλωρή λίπανση, στα οργανικά απόβλητα και στον βιολογικό έλεγχο των εντόμων, με στόχο την παραγωγή υγιεινών προϊόντων για τη διατροφή του ανθρώπου. Η βιολογική παραγωγή γενικότερα, σεβόμενη τους θεσμούς της αειφορίας, αποτελεί εδώ και λίγα χρόνια σημαντικό ολιστικό σύστημα στην εφαρμογή γεωργικών μεθόδων παραγωγής τροφίμων, αποφεύγοντας τη χρήση συνθετικών λιπασμάτων, φυτοφαρμάκων και των γενετικά τροποποιημένων οργανισμών. Η βιολογική γεωργία συνδυάζει παράλληλα με τις περιβαλλοντικές τεχνικές, τη βιοποικιλότητα,τη διατήρηση των φυσικών πόρων και την εφαρμογή υψηλού επιπέδου παραγωγής που αντανακλάται στην προτίμηση των καταναλωτών σε προϊόντα που καλλιεργούνται και παράγονται με φυσικές ουσίες και διεργασίες. Μελέτες έχουν δείξει ότι: Η βιολογική γεωργία παράγει λιγότερες εκπομπές άνθρακα σε σχέση με τις τεχνικές της συμβατικής γεωργίας. Οι εκπομπές των αερίων του φαινομένου του θερμοκηπίου ανά στρέμμα στα βιολογικά συστήματα είναι κατά 32% χαμηλότερες σε σχέση με τα συστήματα ανόργανης λίπανσης. Η βιολογική καλλιέργεια επιστρέφει 12-14% περισσότερο διοξείδιο του άνθρακα στο χώμα σε σχέση με τα συμβατικά συστήματα λίπανσης, μέσω βελτίωσης της σύστασης, της δομής, της υφής και γενικότερα της γονιμότητας του εδάφους. 9\n11 Συχνές ερωτήσεις Γιατί οι οικολογικές καλλιέργειες είναι φιλικές προς το περιβάλλον; Εκτός από τα οφέλη στην ανθρώπινη υγεία, την πλούσια ποικιλία σε θρεπτικά στοιχεία και τη νοστιμιά των βιολογικών λαχανικών, πρέπει να ξέρουμε ότι, καταναλώνοντας οικολογικά προϊόντα, συμμετέχουμε στην εξυγίανση της φύσης από τις επικίνδυνες τοξικές ουσίες, που περιέχουν τα χημικά λιπάσματα και φυτοπροστατευτικά σκευάσματα. Με σεβασμό στον νόμο της φύσης, ακολουθώντας τα βήματα της μη τυπικής περιβαλλοντικής εκπαίδευσης, οι βιοκαλλιεργητές συνδυάζουν την παράδοση με τη σύγχρονη γνώση, καλλιεργούν σε μικρά εκτάρια χρησιμοποιώντας μόνο φυσικά υποστρώματα (compost, τύρφη, κ.ά.) και χωρίς φυτοφάρμακα, προστατεύοντας το χώμα, την ατμόσφαιρα και τον υδάτινο φυσικό πλούτο. Επιπλέον, ενισχύουν τη γονιμότητα του εδάφους εναλλάσσοντας τα είδη που καλλιεργούν (αμειψισπορά) επιστρέφοντας στο έδαφος τα θρεπτικά στοιχεία, που βρίσκονται στα κατάλοιπα και επιτρέποντας τη φυσική ωρίμαση των καρπών χωρίς να επιταχύνουν την παραγωγή με τεχνητές μεθόδους. Τι είναι τα βιολογικά λαχανικά; Είναι οικολογικά προϊόντα που προκύπτουν από ένα ολοκληρωμένο σύστημα παραγωγής και διαχείρισης γεωργικών προϊόντων που είναι φιλικά προς το φυσικό περιβάλλον και την υγεία του ίδιου του καταναλωτή. Τα συσκευασμένα βιολογικά λαχανικά δεν περιέχουν συντηρητικά και ορμόνες. Είναι εντελώς φυσικά προϊόντα με μικρή ημερομηνία λήξης. Με άλλα λόγια, τα συσκευασμένα βιολογικά λαχανικά είναι πιο φρέσκα από τα αντίστοιχα συμβατικά, γι αυτό είναι και πιο ευπαθή σε αλλοιώσεις. Επίσης, τα βιολογικά λαχανικά έχουν πιστοποίηση. Γενικά, όλα τα βιο- 10\n12 λογικά προϊόντα πρέπει να είναι πιστοποιημένα και να φέρουν ειδική σήμανση από κάποιον αναγνωρισμένο φορέα. Η πιστοποίηση αφορά τόσο στο αγρόκτημα παραγωγής του προϊόντος όσο και στο ίδιο το προϊόν. Όντως, υπάρχουν μεγάλες διαφορές όσον αφορά στη διατροφική αξία των βιολογικών λαχανικών με τα παραδοσιακά-συμβατικά; Όπως τα συμβατικά, έτσι και τα οικολογικά προϊόντα περιέχουν βιταμίνες, πρωτεΐνες, ιχνοστοιχεία και άλλα αναγκαία συστατικά για τον ανθρώπινο οργανισμό. Δεν μπορούμε να υποστηρίξουμε σε επιστημονικό επίπεδο την ποιοτική ανωτερότητα των οικολογικών έναντι των συμβατικών λαχανικών, αλλά μπορεί να ειπωθεί πως η βιολογική καλλιέργεια αποτελεί ποιοτικότερο σύστημα μέσω της υιοθέτησης πρακτικών μεθόδων φιλικών προς το περιβάλλον. 11\n13 Φυτοχημικά των λαχανικών και η ανθρώπινη υγεία Μπορεί να μας μπερδεύει η ετυμολογία της λέξης φυτοχημικά και να σκεφτόμαστε αρνητικά, αφού όντως ακούμε τη λέξη χημικά. Αντιθέτως, τα φυτοχημικά είναι ενώσεις που παράγονται από τα ίδια τα λαχανικά. Τα προστατεύουν από τις αρνητικές συνέπειες της προσβολής παθογόνων εχθρών (εντόμων) ή και από τους δυσμενείς αβιοτικούς παράγοντες. Οι συγκεκριμένες ουσίες δεν συντίθενται από τον ίδιο τον ανθρώπινο οργανισμό, αποδεικνύεται όμως η ευεργετική τους δράση όσον αφορά στην προστασία που παρέχουν σε συνθήκες βιοτικής ή αβιοτικής καταπόνησης. Ας δούμε ποιες κατηγορίες συνιστούν τα φυτοχημικά. Η μεγαλύτερη κατηγορία φυτοχημικών είναι οι φαινολικές ενώσεις. Είναι τα πλέον διαδεδομένα αντιοξειδωτικά της ανθρώπινης διατροφής. Προϊόντα όπως οι ελιές, το λάδι, το κρασί, οι ντομάτες είναι πλούσιες πηγές φαινολικών ενώσεων. Στις σημαντικότερες ιδιότητες των φαινολικών ενώσεων συμπεριλαμβάνονται οι αντικαρκινικές, αντιοξειδωτικές και οι αντιβιοτικές, η αντιφλεγμονώδης δράση, η προστασία του ουροποιητικού συστήματος, η συμμετοχή στη μείωση των καρδιοαγγειακών παθήσεων και η θετική τους δράση στη ρύθμιση της υπέρτασης. Οι φαινολικές ενώσεις απορροφώνται από το ανώτερο γαστρεντερικό σύστημα. Ο μεταβολισμός τους πραγματοποιείται κυρίως στο συκώτι και το έντερο (Stevenson and Hurst, 2007). Η ομάδα περιλαμβάνει τα φλαβονοειδή που βρίσκονται και σε λαχανικά, όπως λάχανο, κρεμμύδι, μπρόκολο, ντομάτες. Τα αλκαλοειδή είναι δευτερογενείς μεταβολίτες και έχουν βρεθεί σε τουλάχιστον 100 είδη του φυτικού βασιλείου (Friedman, 2006). Η οικογένεια Σολανωδών (οικο- 12\n14 γένεια λαχανικών) είναι πλούσια σε αλκαλοειδή και γλυκοαλκαλοειδή. Τα αλκαλοειδή δρούν στη μεμβράνη των καρκινικών κυττάρων και τα κάνουν πιο δεκτικά στις εφαρμογές κατά του καρκίνου γεγονός που θα μπορούσε χρησιμοποιηθεί, για να διαφοροποιήσει τη συμβατική χημειοθεραπεία (Reddy et al., 2003). Επιπλέον, χρησιμοποιούνται στη φαρμακευτική ως συστατικά αναλγητικών, αντιπυρετικών και διουρητικών σκευασμάτων και φαρμάκων για την καρδία, το νευρικό και το αναπνευστικό σύστημα. Τα γλυκοαλκαλοειδή έχουν ευεργετικές ιδιότητες, όπως μείωση της χοληστερόλης, αντιαλλεργικές, αντιπυρετικές και αντιφλεγμονώδεις δράσεις (Dash and Gummadi, 2006). Τα καροτενοειδή είναι παρόντα και στα λαχανικά και είναι υπεύθυνα για το κίτρινο, το πορτοκαλί και το κόκκινο χρώμα. Περισσότερα από 600 καροτενοειδή έχουν ταυτοποιηθεί μέχρι σήμερα στη φύση. Σχεδόν το 90% των καροτενοειδών αποτελείται από τα καροτένια, το λυκοπένιο, τη λουτεΐνη και την κρυπτοξανθίνη (Rao and Rao, 2007). Τα καροτενοειδή πιστεύεται ότι είναι υπεύθυνα για τις ευεργετικές ιδιότητες των λαχανικών, όπως στην πρόληψη των καρδιοαγγειακών παθήσεων και του καρκίνου, στη βελτίωση του ανοσοποιητικού συστήματος, στην αποφυγή προβλημάτων όρασης και άλλων χρόνιων παθήσεων (Ibbotson, 2002). Το λυκοπένιο είναι το γνωστότερο αντιοξειδωτικό και συνδέεται με αρκετά είδη καρκίνου, όπως του προστάτη, του στήθους, του αυχένα, των ωοθηκών, του συκωτιού και άλλων οργάνων (Catharine et al., 2001). Οι σαπωνίνες βρίσκονται στα φασόλια αλλά και στο πράσο, σκόρδο, σπαράγγι και σπανάκι (Guclu and Mazza, 2007). Έχουν ευεργετικές ιδιότητες, όπως αντικαρκινικές, αιμολυτικές ενώ δρουν κατά του σχηματισμού όγκων (Fujieda et al., 1996). 13\n15 Πίνακας 1 Χημειοπροφυλακτικοί παράγοντες που έχουν χρησιμοποιηθεί σε κλινικές μελέτες Μηχανισμοί Στοιχεία 1. Αντιμεταλλαξιογόνα: Αναστέλλουν καρκινικούς μεταβολητές, Ν-acetyl-cysteine ελλατώνουν αντιδραστικούς καρκινικούς μεσολοβητές Dithiole-3-thions (oltipraze) 2. Αντιμιτωτικά: Προάγουν την απενεργοποίηση ενζύμων φάσης ΙΙ, Βιταμίνη 12, φολικό οξύ προάγουν τη διαφοροποίηση των κυττάρων, Ρετινοειδή μειώνουν τον ρυθμό πολλαπλασιασμού, NSAIDS* προάγουν την απόπτωση, Γλυκοκορτικοειδή αναστέλλουν την αγγειογένεση. 3. Δεσμεύουν ενεργοποιημένα μόρια οξυγόνου. N-acetyl-cysteine Βιταμίνη Ε Dithiole-3-thions (oltipraze) *ΝSAIDS*: Non steroid anti-inflammatory drugs 14\n16 Στάδια δημιουργίας βιολογικού λαχανόκηπου Βήμα 1 Eπιλογή χώρου Λένε πως η αρχή είναι το ήμισυ του παντός. Έτσι για τη δημιουργία ενός βιολογικού λαχανόκηπου πρέπει να γίνει αρχικά η επιλογή της θέσης που θα καλλιεργηθούν τα φυτά. 15\n17 Η επιλογή θέσης καλλιέργειας παίζει καθοριστική σημασία Ο βιοκαλλιεργητής λαμβάνει υπόψη το μικροκλίμα της περιοχής, στην οποία θα εγκαταστήσει τα σπορόφυτά του. Η ηλιοφάνεια στη περίπτωση της βιολογικής καλλιέργειας λαχανόκηπου αποτελεί κριτήριο επιλογής για τον χώρο της καλλιέργειας. Οι σκιερές θέσεις θα περιορίσουν σημαντικά την παραγωγή. Αποφεύγονται χώροι ή σημεία με δυνατούς ανέμους, γιατί υπάρχει ο κίνδυνος τα φυτά μας να παραμείνουν «άρρωστα»- καχεκτικά και να έχουν πρόβλημα στη φυσιολογική λειτουργία τους. Επιλέγεται χώρος με φυσικούς ανεμοφράκτες (διάφορα δέντρα) ή εναλλακτικά τοποθετούνται χαμηλές συστάδες θάμνων, που ενέχουν ρόλο ανεμοφράκτη. Αν υπάρχει παραπλήσια, διάτρηση με δυνατότητα τοποθέτησης αρδευτικού συστήματος «κατά στάγδην», αυτό βοηθά στην απλοποίηση αλλά και μείωση του χρόνου συντήρησης του λαχανόκηπου, όπως επίσης και τις ανάγκες μας για νερό. 16\n18 Βήμα 2 Σχεδιασμός λαχανόκηπου Κατά τον σχεδιασμό ενός βιολογικού λαχανόκηπου είναι σημαντικό να λαμβάνονται υπόψη οι ανάγκες των ιδιοκτητών του, όπως κατάλληλες διαστάσεις, σωστός συντονισμός, παρέχοντάς τους τη δυνατότητα να έχουν μια καλή σοδειά-παραγωγή. Καλό είναι να σχεδιάσουμε τον κήπο πριν εγκαταστήσουμε τις καλλιέργειές μας Αποφασίζουμε τι καλλιέργειες θα εγκαταστήσουμε. Εποχή (θερμής-ψυχρής εποχήςσπορόφυτα). Ποσότητα των φυτών και τα διαστήματα φύτευσης ανάμεσα στα φυτά και τις γραμμές φύτευσης. Τύπος αρδευτικού συστήματος (κατά προτίμηση κατά στάγδην άρδευση). Για λαχανόκηπο 50τ.μ., προτείνουμε μερικά σπορόφυτα λαχανικά, όπως επίσης και τις αποστάσεις φύτευσής τους 17\n19 Επιλεγόμενες καλλιέργειες Κουνουπίδι: 45cm μεταξύ των φυτών και 50cm μεταξύ των γραμμών Μπρόκολο: 45cm μεταξύ των φυτών και 50cm μεταξύ των γραμμών Λάχανο (Κραμπί): 45cm μεταξύ των φυτών και 50cm μεταξύ των γραμμών Πράσο: 20cm μεταξύ των φυτών και 50cm μεταξύ των γραμμών Μαρούλι: 20cm μεταξύ των φυτών και 50cm μεταξύ των γραμμών Οι διάδρομοι μεταξύ των γραμμών φύτευσης μάς βοηθάνε στο πότισμα και σε άλλες καλλιεργητικές φροντίδες (αφαίρεση πολυετών ζιζανίων, κλάδεμα, κ.ά.). 18\n20 Βήμα 3 Ετοιμασία εδάφους Το έδαφος, εκτός από μέσο στήριξης των φυτών, αποτελεί πηγή παροχής θρεπτικών στοιχείων. Ως φυσικός πόρος δεν είναι ανεξάντλητος και χρειάζεται συστηματικό εμπλουτισμό και διατήρηση ταυτόχρονα. Αυτό επιτυγχάνεται με την ενσωμάτωση οργανικής ουσίας (κοπριά, οργανικό χώμα (compost), κ.ά.). Τα βασικά στοιχεία που πρέπει να προσέξει ένας βιοκαλλιεργητής σε αυτό το στάδιο είναι η διατήρηση: της δομής του εδάφους της υφής - γονιμότητας του εδάφους. Εργαλεία Tσάπα Φτυάρι Τσουγκράνα (κτένα) Γάντια κηπουρικής 19\n21 1 η 2 η εργασία Αφαίρεση πολυετών ζιζανίων από το έδαφος. Μην αφαιρείτε τα ετήσια ζιζάνια. Απλώς αναμίξτε τα με το υπόλοιπο υπόστρωμα. ΠΡΟΣΟΧΗ!!! Κατά την αφαίρεση των ζιζανίων μπορεί να τραυματιστείτε. Αρκετά ζιζάνια φέρουν αγκάθια. Επιβάλλεται ο βιοκαλλιεργητής να φοράει γάντια κηπουρικής. Τα ξερά χόρτα (ζιζάνια) συνίσταται να αφαιρεθούν, λόγω του ότι είναι φορείς εχθρών και ασθενειών, ανταγωνίζονται τις καλλιέργειες σε θρεπτικά στοιχεία, με συνέπεια τα λαχανικά μας να παραμένουν καχεκτικά-άρρωστα. εργασία Εμπλουτισμός του εδάφους με οργανικό λίπασμα σε αναλογία 2 lt/m². Σκάλισμα-αναμόχλευση του εδάφους. Επιφανειακή εφαρμογή με φυτόχωμα για περαιτέρω ενίσχυση του εδάφους και για καλύτερα αποτελέσματα στον βιολογικό λαχανόκηπό μας. Υπολογίστε 2 Χ 50 L φυτόχωμα ανά γραμμή φύτευσης. Το οργανικό λίπασμα (compost) περιέχει όλα τα αναγκαία στοιχεία που χρειάζεται το φυτό για μεγάλο διάστημα, βοηθώντας στην υδατοϊκανότητα και στην αύξηση του πορώδους του εδάφους. Επίσης, βελτιώνει τις φυσικές και χημικές ιδιότητες του εδάφους. 20\n22 Διαχείριση εδάφους (πρακτικές) ΣΚΑΛΙΣΜΑ: Σκοπός του είναι να απαλλάξουμε το χώμα από τα διάφορα άγρια χόρτα που είναι επιβλαβή στα λαχανικά και να διαλύσουμε την λεπτή κρούστα (πέτσα) που σχηματίζεται στην επιφάνεια του χώματος λόγω κατακρημνισμάτων (βροχής ή ποτισμάτων). Έτσι, συγκρατείται το υπόστρωμα νωπό (βρεγμένο). Χρησιμοποιείτε μεγάλη τσάπα ή και μικρό φτυαράκι. ΣΒΑΡΝΙΣΜΑ: Σκοπός του είναι να διαλυθούν οι βόλοι χώματος και να το ψιλοχωματιάσουν. Αν προηγηθεί σποροφύτευση, ακολουθεί σβάρνισμα, για να καλυφτεί ο σπόρος. Το εργαλείο που χρησιμοποιούμε για σβάρνισμα είναι η τσουγκράνα (κτένα). Με τη βαριά κτένα ισοπεδώνουμε και ψιλοχωματιάζουμε και με την ελαφριά σκεπάζουμε τον σπόρο. ΚΥΛΙΝΔΡΙΣΜΑ (στη σποροφύτευση): Η χρήση του κυλινδρίσματος γίνεται για την καλύτερη συνεκτικότητα του εδάφους. Επίσης, φέρνουμε τους σπόρους σε περισσότερη επαφή με το υπόστρωμα. Στην τεχνική κυλινδρίσματος χρησιμοποιούμε μικρή τσάπα. ΒΟΤΑΝΙΣΜΑ: Mε τη συγκεκριμένη πρακτική, απαλλάσσουμε το χώμα μας από τα διάφορα άγρια ζιζάνια, στις αρχές της βλάστησης των λαχανικών. Εάν αφήσουμε τα άγρια χόρτα να προχωρήσουν, θα πνίξουν τα φυτά. ΠΡΟΣΟΧΗ γιατί μπορεί με τα άγρια χόρτα να ξεριζωθούν άθελα και φυτά λαχανικών. Εργαλείο: μικρό φτυάρι. ΠΑΡΑΧΩΜΑ: Είδος σκαλίσματος. Κατά την εφαρμογή του παραχώματος ο βιοκαλλιεργητής μαζεύει υπόστρωμα γύρω από ορισμένα φυτά. Σκοπός αυτής της τεχνικής είναι η καλύτερη ανάπτυξη της ρίζας. Βοηθά ειδικά τους κονδύλους (πατάτα). Χρησιμοποιούμε μικρή τσάπα. 21\n23 22 Βήμα 4 Φύτευση σπορόφυτου ΜΗΝΕΣ Ιανουάριος Φεβρουάριος Μάρτιος Απρίλιος Μάϊος Ιούνιος ΦΥΤΕΥΣΗ Αγκινάρα Μπιζέλι Καρότο Κρεμμύδι Λάχανο Μαρούλι Παντζάρι Πατάτα Σέλινο Σπαράγγι Αγκινάρα Μπιζέλι Καρότο Κρεμμύδι Λάχανο Μαρούλι Παντζάρι Πατάτα Ραπανάκι Σέλινο Ντομάτα Φασολάκι Ντομάτα Σέλινο Ραπανάκι Πράσο Πατάτα Παντζάρι Μελιντζάνα Μαρούλι Λάχανο Κρεμμύδι Κολοκύθι Καλαμπόκι Καρότο Αγγινάρα Αγγούρι Αγγούρι Καλαμπόκι Καρότο Κολοκύθι Κρεμμύδι Λάχανο Μαρούλι Μελιντζάνα Μπάμια Παντζάρι Πεπόνι Πράσο Ραπανάκι Σέλινο Ντομάτα Φασολάκι Αγγούρι Καλαμπόκι Καρότο Κολοκύθι Κρεμμύδι Λάχανο Μαρούλι Μελιντζάνα Μπάμια Παντζάρι Πεπόνι Πράσο Ραπανάκι Σέλινο Ντομάτα Φασολάκι Αγγούρι Καρότο Κολοκύθι Λάχανο Βρυξελλών Μαρούλι Μπρόκολο Σέλινο Ντομάτα Φασολάκι\n24 23 ΜΗΝΕΣ Ιούλιος Αύγουστος Σεπτέμβριος Οκτώβριος Νοέμβριος Δεκέμβριος ΦΥΤΕΥΣΗ Αγγούρι Γογγύλι Καρότο Κουνουπίδι Λάχανο Βρυξελλών Λάχανο Μαρούλι Παντζάρι Μπιζέλι Γογγύλι Καρότο Κουνουπίδι Κρεμμύδι Λάχανο Βρυξελλών Μαρούλι Λάχανο Μπρόκολο Πατάτα Πράσο Ραπανάκι Σπανάκι Μπιζέλι Γογγύλι Καρότο Κουνουπίδι Λάχανο Βρυξελλών Μαρούλι Λάχανο Μπρόκολο Πατάτα Πράσο Ραπανάκι Σπανάκι Αγκινάρα Μπιζέλι Κρεμμύδι Γογγύλι Καρότο Λάχανο Μαρούλι Πράσο Ραπανάκι Σπανάκι Φασολάκι Αγκινάρα Μπιζέλι Κρεμμύδι Μαρούλι Σπανάκι Μπρόκολο Ραπανάκι Φασολάκια πλατιά Αγκινάρα Μπιζέλι Κρεμμύδι Λάχανο Μαρούλι Σπανάκι Σπαράγγι Μπρόκολο Ραπανάκι Φασολάκια πλατιά\n25 Βήμα 5 Φύτευση 1. Ανοίγουμε τρύπες στο έδαφος (φτυάρι, φυτευτήρι), για να τοποθετήσουμε τα σπορόφυτά μας. 2. Οι τρύπες ανοίγονται σύμφωνα με το μέγεθος και το βάθος που έχουν οι ρίζες των φυτών. 3. Η διάταξη των τρυπών μπορεί να είναι ζικ-ζακ είτε κατά τετράγωνα είτε σε γραμμές. 4. Ο λαιμός των σποροφύτων είναι σημαντικό να βρίσκεται στο επίπεδο της επιφάνειας του εδάφους, ούτε πολύ ψηλά, ούτε πολύ χαμηλά και η άκρη των ριζών να φτάνει στον πάτο της τρύπας χωρίς αυτές να λυγίζονται και να καρουλιάζουν. 24\n26 5. Γεμίζουμε με χώμα κάθε τρύπα μετά τη φύτευση και πιέζουμε ελαφρώς το χώμα γύρω από τα φυτά, είτε με το φτυαράκι είτε με τα δάκτυλα, φορώντας τα γάντια του κηπουρού. 6. Ποτίζουμε ελαφρά αμέσως μετά τη φύτευση, για να έρθουν τα μόρια του υποστρώματος σε άμεση επαφή με τις ρίζες. Κατά την τοποθέτηση των φυτών, προσπαθούμε να μην τα τραυματίσουμε αφαιρώντας τα από το πλαστικό. Πιέζουμε από κάτω το πλαστικό, ώστε να αφαιρεθεί το σπορόφυτο από τον κύβο. Δεν πιέζουμε υπερβολικά το χώμα, γιατί βλάπτει τη φυσιολογική λειτουργία των φυτών. Το φύτεμα κατά τις θερμές ώρες να αποφεύγεται. 25\n27 Συνδυασμός καλλιέργειας ή συγκαλλιέργεια Μπορούμε και στη βιολογική γεωργία να καλλιεργήσουμε λαχανικά ταυτόχρονα. Με αυτό το σύστημα καλλιέργειας εξοικονομούμε χώρο και επιτυγχάνουμε πολλά είδη λαχανικών. Οι παλιοί καλλιεργητές φύτευαν στα περβόλια τους, δίπλα στις καλλιέργειές τους και διάφορα αρωματικά φυτά και λουλούδια, τα οποία προστάτευαν τα λαχανικά τους από τα έντομα! Μέσα στις ντομάτες φύτευαν κατηφέ και στις μελιντζάνες φύτευαν το γνωστό βασιλικό και διάσπαρτα σκόρδα και ραπανάκια! Κατά το σύστημα της συγκαλλιέργειας, φυτεύονται λαχανικά με διαφορετικό χρόνο ωρίμασης και συγκομιδής στην ίδια γραμμή φύτευσης, φυτά με διαφορετικό ριζικό σύστημα και με διαφορετικές απαιτήσεις σε θρεπτικά στοιχεία. Πρέπει να δοθεί μεγάλη προσοχή στην εκλογή των φυτών που θα καλλιεργηθούν μαζί, έτσι ώστε το ένα να μη βλάπτει το άλλο και να μπορούν να εκμεταλλευτούν με τον καλύτερο τρόπο τον χώρο που έχουν στην διάθεση τους. Προβλήματα που πιθανόν να προκύψουν: Σκίαση του ενός φυτού από το άλλο. Ελλιπές ή υπερβολικό πότισμα στο ένα φυτό. 26\n28 Συμμαχίες - ασυμβατότητες (παραδείγματα) ΛΑΧΑΝΟ - ΜΠΡΟΚΟΛΟ - ΚΟΥΝΟΥΠΙΔΙ Καλλιεργούνται μαζί: κρεμμύδι, πατάτα, φασκόμηλο*, χαμομήλι*, σέλινο, άνηθο*, δυόσμο*, δεντρολίβανο*, θυμάρι*, λεβάντα*. * Τα αρωματικά φυτά διώχνουν τα σκουλήκια των λαχανικών. ΔΕΝ καλλιεργούνται με: ντομάτα, φασόλι, φράουλες. ΜΑΡΟΥΛΙ Καλλιεργούνται μαζί: κρεμμύδι, αγγούρι, ραπανάκι, καρότο, φράουλα Το καλοκαίρι τα μαρούλια πρέπει να καλλιεργούνται κάτω υπό σκιά για να μην ξεβλασταρώνουν. ΠΡΑΣΟ Καλλιεργούνται μαζί: παντζάρια, καρότα, κινέζικο λάχανο. Μπορούν να διαδεχθούν το σπανάκι στον λαχανόκηπο. Έχουν τους ίδιους εχθρούς με τα κρεμμύδια. 27\n29 Βήμα 6 Συντήρηση λαχανόκηπου Ο βιολογικός μας λαχανόκηπος χρειάζεται καθημερινά πότισμα. Η υγρασία είναι απαραίτητη. Αν χρησιμοποιείτε την τεχνική άρδευσης με τις σταγόνες (κατά στάγδην) επωφελείστε με λιγότερο χρόνο ποτίσματος, λιγότερη απώλεια νερού, αλλά και με τις ώρες που θα αφιερώνατε στη συντήρηση του βιολογικού σας λαχανόκηπου. Πότισμα λαχανόκηπου Τα λαχανικά του καλοκαιριού απαραιτήτως έχουν ανάγκη ποτίσματος, ενώ τα λαχανικά του φθινόπωρου και του χειμώνα μπορούν να αναπτυχθούν χωρίς ποτίσματα. Το νερό της ύδρευσης είναι πολύ καλό γιατί δεν περιέχει άλατα. Το νερό των πηγαδιών είναι παγωμένο και κακώς αερισμένο. Πρέπει να αποθηκεύεται σε στέρνες, να αερίζεται καλά και να αποκτά την θερμοκρασία της ατμόσφαιρας, για να μην επιβραδύνεται η ανάπτυξη των φυτών. 28\n30 Αντιμετώπιση ζιζανίων στη βιολογική γεωργία Ο κύριος στόχος της βιολογικής διαχείρισης άγριων χόρτων-ζιζανίων είναι να ελέγχουμε, ώστε να μην δημιουργούν ανταγωνισμό. Ο έλεγχός τους στη βιολογική γεωργία επιτυγχάνεται με αρκετούς τρόπους. Σας αναφέρουμε μερικούς που θα μπορούσατε να εφαρμόσετε στον δικό σας αστικό βιολογικό λαχανόκηπο. ΠΡΟΛΗΠΤΙΚΑ ΜΕΤΡΑ Τα κυριότερα προληπτικά μέτρα που λαμβάνονται για την αντιμετώπιση των άγριων χόρτων είναι η χρησιμοποίηση σπόρου σποράς, αχώνευτης κοπριάς και οποιουδήποτε άλλου υλικού απαλλαγμένου από σπόρους αγενούς αναπαραγωγής των ζιζανίων και ο τακτικός καθαρισμός των μηχανημάτων που χρησιμοποιήθηκαν σε μολυσμένες από ζιζάνια περιοχές, πριν χρησιμοποιηθούν σε μη μολυσμένες περιοχές. ΚΑΛΛΙΕΡΓΗΤΙΚΑ ΜΕΤΡΑ Βοτάνισμα Η απλούστερη μέθοδος καταπολέμησης των ζιζανίων. Η συγκεκριμένη μέθοδος συνίσταται στην αφαίρεση ζιζανίων με το χέρι (με χρησιμοποίηση γαντιών). Τείνει να εγκαταλειφθεί για τον λόγο ότι είναι επίπονος διαδικασία, χρονοβόρος και χαρακτηρίζεται από υψηλό κόστος κυρίως κατά την εφαρμογή της σε γραμμικές βιολογικές καλλιέργειες. Επιλέξτε την καλλιέργεια και την ποικιλία σας, ρυθμίστε τον χρόνο σποράς σας και την πυκνότητα φύτευσής σας. Ένας εναλλακτικός τρόπος για την αντιμετώπιση των ζιζανίων είναι η ψεύτικη σπορά. Κάνετε προετοιμασία του χώρου όπου θα καλλιεργήσετε τα λαχανικά σας, αλλά δεν σπέρνετε, έτσι ώστε να δώσετε χρόνο στα ζιζάνια να βλαστήσουν. Η μεταφύτευση σποροφύτων πλεονεκτεί και δίνει σημαντικό προβάδισμα στην ανάπτυξη των λαχανικών έναντι στα άγρια και επικίνδυνα χόρτα. Χρήση σπόρου απαλλαγμένου από τα σπέρματα ζιζανίων. Προμήθεια σπόρων από πιστοποιημένο σποροπαραγωγικό κέντρο. 29\n31 Διαχείριση εδάφους Ρίξτε ασβέστη, για να περιορίσετε τα ζιζάνια που θέλουν όξινο χώμα. Τονίζεται πως η καλή στράγγιση του εδάφους περιορίζει τα υδροχαρή ζιζάνια. Επίσης, καλύπτουμε ή εμπλουτίζουμε του εδάφους με φυτικά υπολείμματα (πριονίδι, υγιή φύλλα, κ.ά.). Αμειψισπορά Η εναλλαγή καλλιεργειών είναι ένα από τα πιο σπουδαία καλλιεργητικά μέτρα αντιμετώπισης όλων των ειδών ζιζανίων. Για να είναι αποτελεσματική η τεχνική αυτή πρέπει: Να γίνεται εναλλαγή των φθινοπωρινών με τις ανοιξιάτικες καλλιέργειες. Να γίνεται εναλλαγή των κλειστών καλλιεργειών που σκιάζουν τα άγρια χόρτα με τις ανοικτές. Να γίνεται εναλλαγή των ετήσιων καλλιεργειών με τις πολυετείς. ΜΗΧΑΝΙΚΑ ΜΕΣΑ Χρήση μικρών εργαλειών (μικρό κόστος, χαμηλή κατανάλωση ενέργειας). Με τη συγκεκριμένη τεχνική, αποφεύγουμε την επίπονη τεχνική του ξεβοτανίσματος. Χρήση χορτοκοπτικών και θαμνοκοπτικών μηχανημάτων, ιδιαίτερα στα επικλινή εδάφη. Με αυτό τον τρόπο γίνεται καλύτερη ορθολογιστική αντιμετώπιση των ζιζανίων. 30\n32 Παρασκευή φυσικών εκχυλισμάτων για αντιμετώπιση εχθρών και ασθενειών. Διάλυμα σαπουνιού με οινόπνευμα Παρασκευή 1L διαλύματος Διαλύστε 20 γραμμάρια πράσινο σαπούνι (4 κουτάλια γλυκού) σε χλιαρό νερό και αφού συμπληρώσετε την υπόλοιπη ποσότητα του νερού (μέχρι να γίνει 1 L) προσθέστε 10 γραμμάρια φωτιστικό οινόπνευμα (2 κουταλάκια γλυκού). Ψεκάζοντας με το παρασκευασμένο διάλυμα, μπορείτε να περιορίσετε τις προσβολές (κατά τα πρώτα στάδια) από μελίγκρες, αλευρώδεις, το τετράνυχο και από άλλους εχθρούς-έντομα που ρουφάνε τους χυμούς των φυτών σας. Είναι και το μοναδικό σκεύασμα, που θα το βρείτε στην αγορά, με άδεια κυκλοφορίας. Δραστική ουσία: άλατα λιπαρών οξέων καλλίου Εμπορικά σκευάσματα: Duxon, Savona, κ.ά. Παρασκεύασμα από ξύλο κάσιας Το βρίσκουμε σε καταστήματα που πωλούν βότανα, υπό μορφή ροκανιδιών. Προέρχεται από το δέντρο Quassia Amara. Στο παρελθόν, οι παππούδες μας έφτιαχναν τσάι με τα ροκανίδια, με το οποίο καταπολεμούσαν τα σκουληκάκια στο έντερο των μικρών παιδιών. Παρασκευή διαλύματος Πάρτε 50 γραμμάρια ροκανίδια (αρκετά θρυμματισμένα), τα οποία τα βράζετε σε 1 L νερό για μία ώρα. Αφού τα αφήσετε για μια μέρα σχεδόν, τα φιλτράρετε, προσθέτοντας και 100 γραμμάρια πράσινο σαπούνι διαλυμένο σε 4 L νερό, και με το συγκεκριμένο διάλυμα ελέγχετε τους πληθυσμούς αρκετών μυζητικών εντόμων (ψώρες, μελίγκρες, κ.λπ.). 31\nΚΡΙΤΩΝΑΣ ΟΝΟΥΦΡΙΟΥ Εγχειρίδιο καλλιεργητικών τεχνικών βιολογικού αστικού Λαχανόκηπου ΠΑΙΔΑΓΩΓΙΚΟ ΙΝΣΤΙΤΟΥΤΟ ΚΥΠΡΟΥ Γενική Εποπτεία-Συντονισμός: Δρ Αραβέλλα Ζαχαρίου, Γενική Συντονίστρια Π.Ε./Ε.Α.Α. Παιδαγωγικό


SOS για τη Μέρκελ | Έντυπη Έκδοση | Έντυπη Έκδοση Ελευθεροτυπίας\nΤΟΠΙΚΕΣ ΕΚΛΟΓΕΣ ΣΤΟ ΚΡΑΤΙΔΙΟ ΤΟΥ ΒΕΡΟΛΙΝΟΥ\nΤο Κόμμα των Φιλελευθέρων, εταίρος της καγκελαρίου στην κυβέρνηση, κινδυνεύει να μείνει εκτός του τοπικού Κοινοβουλίου, γεγονός που μπορεί να οδηγήσει σε πρόωρες κάλπες. Οι εκλογές που διεξάγονται σήμερα στο κρατίδιο-δήμο του Βερολίνου απειλούν να εξελιχθούν σε καταλύτη για τη συνέχεια του κυβερνητικού συνασπισμού της καγκελαρίου Μέρκελ.\nΜπροστά στο ενδεχόμενο το Κόμμα των Φιλελευθέρων να μην μπει ούτε στο Κοινοβούλιο του Βερολίνου, όλη την περασμένη εβδομάδα κορυφαία στελέχη του κόμματος -με επικεφαλής τον υπουργό Οικονομίας και αντικαγκελάριο Φ. Ρέσλερ- εξαπέλυσαν επιθέσεις κατά της Ελλάδας, με στόχο να προσελκύσουν ψηφοφόρους.\nΣύμφωνα με τις δημοσκοπήσεις, το Χριστιανοδημοκρατικό Κόμμα της Αγκελα Μέρκελ αναμένεται να απολέσει και αυτές τις εκλογές, ενώ οι κυβερνητικοί εταίροι -Φιλελεύθεροι- παλεύουν για το ποσοστό του 5% που θα τους επιτρέψει να μπουν στο τοπικό Κοινοβούλιο (οι εκτιμήσεις την Παρασκευή τους έδιναν γύρω στο 2%). Οι ίδιες δημοσκοπήσεις φέρνουν πρώτους τους Σοσιαλδημοκράτες, ενώ πολύ υψηλά ποσοστά -άνω του 20%- παίρνουν οι Πράσινοι και πάνω από 10% το κόμμα της αριστεράς. Την έκπληξη φαίνεται να αποτελεί το Κόμμα των Πειρατών, με τις δημοσκοπήσεις να τους δίνουν γύρω στο 9%.\nΤο κρατίδιο του Βερολίνου τα τελευταία οκτώ χρόνια κυβερνάται από συνασπισμό Σοσιαλδημοκρατών και πρώην κομμουνιστών, με επικεφαλής τον σοσιαλδημοκράτη, δήμαρχο-κυβερνήτη Κλάους Βόιβερατ.\nΩς τελευταία τους ελπίδα για να ανακάμψουν από τα καταστροφικά εκλογικά αποτελέσματα, οι Φιλελεύθεροι επέλεξαν το θέμα της ελληνικής κρίσης και το ανέδειξαν σε κυρίαρχο.\nΤην αρχή έκανε την περασμένη Δευτέρα ο Φ. Ρέσλερ, δηλώνοντας ότι «πρέπει να συζητιέται ανοιχτά και το ενδεχόμενο μιας ελεγχόμενης χρεοκοπίας της Ελλάδας». Το θέμα προκάλεσε μεγάλη αναταραχή στη Γερμανία, στην Ελλάδα, αλλά και στις διεθνείς αγορές. Παρά τις επιπλήξεις που δέχθηκε ο Ρέσλερ και το κόμμα του από την ίδια τη γερμανίδα καγκελάριο, αλλά και το σύνολο του πολιτικού κόσμου της Γερμανίας (οι Πράσινοι ζήτησαν την παραίτησή του), αυτός συνέχισε να προκαλεί.\nΑπό τη μια πλευρά, η Αγκελα Μέρκελ «προσπαθεί να τα μαζέψει», σημειώνοντας πως το ευρώ αποτελεί το στυλοβάτη της γερμανικής και ευρωπαϊκής οικονομίας και ότι η Ελλάδα θα παραμείνει και στο μέλλον στην ευρωζώνη, ενώ από την άλλη ο υπουργός Οικονομίας συνεχίζει τις προκλητικές του δηλώσεις, αναφέροντας πως «οι γερμανοί φορολογούμενοι δεν μπορούν να πληρώνουν για τα υπερχρεωμένα κράτη».\nΜετά τις εξελίξεις αυτές, το κύριο θέμα συζήτησης στη γερμανική πρωτεύουσα είναι το πόσο θα αντέξει ακόμη ο συνασπισμός Χριστιανοδημοκρατών-Φιλελευθέρων και για το εάν και πότε η Γερμανία θα οδηγηθεί σε πρόωρες εκλογές.\nΑπό την αρχή της συνεργασίας τους τα δύο κόμματα είχαν συνεχείς τριβές για ζητήματα όπως η υγεία, το φορολογικό και τώρα η ελληνική κρίση.\nΗ καγκελάριος Μέρκελ πασχίζει να δείξει προς το εξωτερικό πως υπάρχει κοινό μέτωπο για την αντιμετώπιση της οικονομικής κρίσης, όμως οι Φιλελεύθεροι καταστρέφουν τα σχέδιά της, πράγμα που δυσαρεστεί τους γερμανούς ψηφοφόρους και παρασύρει προς τα κάτω και τα ποσοστά των Χριστιανοδημοκρατών.\nΟι τελευταίες δημοσκοπήσεις -σε παγγερμανικό επίπεδο- δείχνουν ότι οι Χριστιανοδημοκράτες έχουν τώρα το 33%, ενώ οι Σοσιαλδημοκράτες έχουν φθάσει στο 30%. Σε περίπτωση δε εκλογών, οι τελευταίοι θα μπορούσαν άνετα να σχηματίσουν κυβέρνηση συνασπισμού με τους Πράσινους, που φαίνεται να σημειώνουν ποσοστό 20%.\nΝα σημειώσουμε ότι Σοσιαλδημοκράτες και Πράσινοι διαφοροποιούνται σε πολλά σημεία από τις απόψεις της παρούσας κυβέρνησης σε ό,τι αφορά το ελληνικό θέμα. Για παράδειγμα, και τα δύο κόμματα τάσσονται υπέρ της έκδοσης ευρωομολόγων. Σε άλλες εποχές η εκλογική μάχη στο κρατίδιο-δήμο του Βερολίνου θα ήταν σχεδόν αδιάφορη, ακόμα και για τις πολιτικές εξελίξεις στο εσωτερικό της Γερμανίας. Τώρα όμως οι σημερινές εκλογές στη γερμανική πρωτεύουσα ίσως αποδειχθούν μοιραίες, ή η αφετηρία νέων εξελίξεων για τον κυβερνητικό συνασπισμό της Μέρκελ.\nΈκτη ήττα της Μέρκελ στις περιφερειακές εκλογές του Βερολίνου


Εφήμερη κρίση για τον Π. ΓΙΩΡΚΑΤΖΗ - Λάρκος Λάρκου\nΕφήμερη κρίση για τον Π. ΓΙΩΡΚΑΤΖΗ\n23/03/2017 /στην κατηγορία Ιστορικά\nΟ κυριακάτικος λόγος συνδέεται στη νήσο με το λόγο των μνημοσύνων. Πρόεδροι, Υπουργοί, καθηγητές, ομιλούν επί παντός του επιστητού στα κυριακάτικα μνημόσυνα. Συχνά λόγος γεμάτος υπερβολές, μεγάλα λόγια που δεν αντανακλούν στην αναγκαία σεμνότητα που, ως εκ της φύσεώς του, οφείλει να αποπνέει ένας μνημόσυνος λόγος. Έτσι και στις 19 Μαρτίου, κατά το ετήσιο μνημόσυνο του πρώην Υπουργού Εσωτερικών και Αμύνης Πολύκαρπου Γιωρκάτζη, ο Κυβερνητικός Εκπρόσωπος Ν. Χριστοδουλίδης εκφώνησε τον επιμνημόσυνο λόγο, κάνοντας τρεις βασικές αναφορές:\nΠρώτο, απεύθυνε «έκκληση για ενότητα στο εσωτερικό μέτωπο, ώστε με εθνική ευθύνη να διαχειριστούμε το μέλλον της πατρίδας μας, διασφαλίζοντας την αξιοπρέπεια, τη δική μας και των παιδιών μας. Για να επιτευχθεί αυτός ο στόχος απαιτείται σοβαρότητα, σκληρή δουλειά, αποφασιστικότητα, διότι, όπως ανέφερε σε τούτο τον τόπο αξίζει η δικαίωση, η ειρήνη και η ασφάλεια».\nΣχόλιο: Πολύ σωστές επισημάνεις, αναγκαίες όσο ποτέ άλλοτε γιατί κατά την επιτυχή διατύπωση του ομιλητή «στον τόπο αξίζει η δικαίωση, η ειρήνη και η ασφάλεια».\nΔεύτερο, ο Ν. Χριστοδουλίδης εξήρε τη δράση του Πολύκαρπου Γιωρκάτζη «στον επικό αγώνα της ΕΟΚΑ και την αποφασιστική συμβολή του στη θεμελίωση της νεοσύστατης Κυπριακής Δημοκρατίας, την οποία υπηρέτησε με συνέπεια, αφοσίωση και ευσυνειδησία». Χαρακτήρισε τον Πολύκαρπο Γιωρκάτζη «ηγετική προσωπικότητα, στυλοβάτη του απελευθερωτικού αγώνα του λαού μας και έναν από τους κορυφαίους αρχιτέκτονες της Κυπριακής Δημοκρατίας, άνθρωπο της δράσης και των έργων, που ποτέ δεν επεδίωξε να μεταθέσει στους ώμους άλλων τυχόν ευθύνες του».\nΣχόλιο: ενώ αναγνωρίζεται ως «ηγετική προσωπικότητα, στυλοβάτη του απελευθερωτικού αγώνα του λαού μας», δεν μπορεί να διαφεύγει της προσοχής του ομιλητή και κάθε αναγνώστη της ομιλίας αυτής ότι ο Π. Γιωρκάτζης στην περίοδο μετά την ανεξαρτησία ανέπτυξε ταυτόχρονα μια σκοτεινή δραστηριότητα, μοναδική σε έκταση για ένα νεοσύστατο μικρό, κράτος.\nΗ διασύνδεσή του λ.χ. με τους φυσικούς εκτελεστές της απόπειρας δολοφονίας του Προέδρου Μακαρίου στο χώρο της Αρχιεπισκοπής, δείχνει μια διαφορετική όψη των πραγμάτων την οποία η διαδρομή του χρόνου δεν μπορεί να προσπερνά, καθ’ ότι συνιστά ένα μέρος της διαδρομής ενός πολιτικού.\nΗ πανίσχυρη επιρροή Γιωρκάτζη στα σώματα ασφαλείας, η συνεπής προσπάθεια για την οργάνωση ενός πελατειακού δικτύου, ισοδυναμούσε με παράλυση κάθε έννοιας αξιολόγησης ή λειτουργίας της πολιτείας με αξιοκρατικά και διαφανή κριτήρια.\nΤρίτο, η σύνδεση μιας επιμνημόσυνης ομιλίας με το σήμερα. Σύμφωνα με τον Κυβερνητικό Εκπρόσωπο (ΚΕ) ««σαράντα επτά χρόνια μετά το θάνατό του και είναι ακόμα ζωντανή η παρουσία των οραματισμών του, της έμπνευσης και της αγωνιστικότητας του, στην ψυχή του καθενός μας». Ο ΚΕ ανέφερε επίσης ότι «τα χρόνια που διαδέχτηκαν την ηρωική εποποιία της ΕΟΚΑ, δεν δικαίωσαν ούτε τις προσδοκίες του Πολύκαρπου Γιωρκάτζη, αλλά ούτε και όσων έθεσαν την πατρίδα πάνω από τον στενό ορίζοντα της εφήμερης ζωής τους».\nΣχόλιο: δεν μπορώ να γνωρίζω αν «σαράντα επτά χρόνια μετά το θάνατό του και είναι ακόμα ζωντανή η παρουσία των οραματισμών του, της έμπνευσης και της αγωνιστικότητας του, στην ψυχή του καθενός μας». Προσωπικά δεν έχω δει κάπου «ζωντανά» έναν τέτοιον οραματισμό, ούτε κάποιαν τέτοια «έμπνευση». Δεν γνωρίζω αν αυτό συμβαίνει στις ψυχές άλλων, ή αν αυτά τα χαρακτηριστικά διαβιούν στις «ψυχές του καθενός», προσωπικά δεν αισθάνομαι κάτι τέτοιο γιατί εκτιμώ ότι η Κύπρος χρειάζεται πολιτικό προσωπικό με πολύ διαφορετικά χαρακτηριστικά από εκείνα που διέθετε ο Π. Γιωρκάτζης.\nΓια παράδειγμα προσωπικά εκτιμώ τους πολιτικούς που διακρίνονται στη μάχη για τη μείωση των πελατειακών σχέσεων (έναν τομέα στον οποίο ο Π. Γιωρκάτζης υπήρξε στον αντίποδα). Προσωπικά εκτιμά τους πολιτικούς οι οποίοι αναλαμβάνουν μιαν ευθύνη γιατί έχουν ένα σχέδιο να υλοποιήσουν, θέλουν να κινητοποιήσουν την κοινή γνώμη για να συμβάλει ώστε να βελτιώσουμε τις συνθήκες της εξέλιξής μας.\nΠροσωπικά δεν έχω εκτίμηση για κανένα «οραματισμό» που αγωνίζεται για να αναλάβει την εξουσία για να αντλήσει ισχύ και να συγκεντρώνει δυνάμεις για να κάνει τη μάχη εξουσίας αυτοσκοπό, για να καθυποτάξει κάθε εμπόδιο που βρίσκεται στο δρόμο του για την απόκτηση ολοένα και περισσότερης επιρροής. Προσωπικά εκτιμώ κάθε πολιτικό ο οποίος από πεποίθηση μάχεται να υπηρετεί τους πολλούς, μάχεται να υλοποιήσει ένα σχέδιο αλλαγών, το παρουσιάζει στη δημόσια σφαίρα, και κινητοποιεί την κοινή γνώμη για να πετύχουμε ένα ανώτερο στάδιο πολιτικής, οικονομικής και πολιτιστικής εξέλιξης.\nhttps://larkoslarkou.org.cy/wp-content/uploads/2020/07/logoGR.png 0 0 netinfo https://larkoslarkou.org.cy/wp-content/uploads/2020/07/logoGR.png netinfo2017-03-23 10:19:392020-07-07 10:20:21Εφήμερη κρίση για τον Π. ΓΙΩΡΚΑΤΖΗ


Η τσάντα παραλίας της κλασικής Ελληνίδας μάνας! - BORO από την ΑΝΝΑ ΔΡΟΥΖΑ - boro.gr\nΑρχική / Ομορφιά / Η τσάντα παραλίας της κλασικής Ελληνίδας μάνας!\nΗ τσάντα παραλίας της κλασικής Ελληνίδας μάνας!\nΧτες ήταν η Γιορτή της μητέρας και τα παιδιά σου –μικρότερα ή μεγαλύτερα- σε γέμισαν ευχές, καρτούλες, ανθοδέσμες, επαινόντας το… σπουδαίο έργο σου, τη φροντίδα και την προνοητικότητά σου!…\nΣήμερα ξημέρωσε μια νέα μέρα. Ξεχνάς τις χαρές και τα λουλούδια και αναλαμβάνεις να οργανώσεις την κάθε μέρα με την οικογένεια.\nΌχι δεν πήγατε στην παραλία το Σαββατοκύριακο που πέρασε γιατί γιόρταζες και ήθελες να κάνεις δώρο στον εαυτό σου την… πολυτέλεια να μην ετοιμάζεις 10 ώρες τα πράγματα των παιδιών.\nΆλλωστε, κάθε μαμά ξέρει τη διαφορά ανάμεσα σε μια μέρα στην παραλία προ παιδιών, και μια μέρα στην θάλασσα μετά παιδιών. Θυμάσαι τότε που άραζες με τις ώρες στην παραλία με την παρές χωρίς να σε νοιάζει τίποτε; Σκέφτεσαι πλέον ότι πρέπει να περιμένεις να πάνε στο Πανεπιστήμιο για να απολαύσεις τις διακοπές σου, όπως συνήθιζες να κάνεις…\nΈχεις ήδη αγχωθεί για την ώρα που θα κανονίσετε να πάτε στην παραλία με τα παιδιά;\nΥπάρχει τρόπος για να κάνεις την εξόρμηση στην παραλία λιγότερο αγχωτική. Για να μην ανησυχείς αν ο Γιωργάκης από τα δεκάδες παιχνίδια παραλίας που έχει, προτίμησε να παίξει με το… αντηλιακό και μάλιστα να το ρίξει στην κάτασπρη μπλουζίτσα του!…\nΠαρακάτω θα βρεις το δεκάλογο του κατάλληλου beachbagpacking:\nΜαντηλάκια υγρά με απορρυπαντική δράση γιατί παιδιά είναι, όπως είπαμε, αλλά κι εσύ δεν μπορείς να πλένεις κάθε φορά που επιστρέφεις από την παραλία. Βέβαια, σε έναν ιδανικό κόσμο, το αντηλιακό σου θα προστάτευε κι από αυτό! Αλήθεια τώρα πόσο πιο εύκολα θα ήταν όλα αν υπήρχε ένα αντηλιακό που θα προστάτευε τα αγαπημένα μας ρούχα παραλίας, αντί να τα καταστρέφει αφήνοντας επίμονους λεκέδες;\nΚαι θα ήθελα σε αυτό το σημείο να κάνω ειδική μνεία στο τελευταίο point. Κάθε καλοκαίρι (εκεί κάπου στην αρχή που βγάζεις τα καλοκαιρινά) κλαις τα ρουχαλάκια τα περσινά (του μικρού και φυσικά τα δικά σου). Κίτρινα, ζαρωμένα, ασπρισμένα εάν πρόκειται για σκουρόχρωμα.\nΜήπως, λέω μήπως, φέτος καταφέρουμε να τα… περισώσουμε και να τα έχουμε και το επόμενο καλοκαίρι;


Ο Βασίλης Κωνσταντόπουλος επιλέγει την καλύτερη ενδεκάδα του Μουντιάλ - Novasports.gr\nΟ Βασίλης Κωνσταντόπουλος επιλέγει την καλύτερη ενδεκάδα του Μουντιάλ\nΤο Μουντιάλ πέρασε σε νέα εποχή και το νιώσαμε στο πετσί μας, εμείς και φυσικά τα φαβορί! Το πειστικό ταξίδι της Κροατίας στον τελικό, μόνο πυροτέχνημα δεν είναι.\n17/07/2018 • 20:15\nΜατσάρες από τον Μίνα στην άμυνα και στην επίθεση!\nΟυσιαστικά αποτελεί το αποτέλεσμα της γενικευμένης παγκοσμιοποίησης του αθλήματος, της διασποράς των ταλέντων στους μεγάλους συλλόγους, της ταυτόχρονης ενδυνάμωσης των μικρών και της αποδυνάμωσης ή και απουσίας των παραδοσιακών δυνάμεων (χτυπημένες περισσότερο απο το αγωνιστικό "ξεζούμισμα" των ποδοσφαιριστών). Μέχρι την επόμενη επανάσταση (θεωρώ πως συμβαίνει μία ανα 20 χρόνια στο άθλημα) , πρέπει να μάθουμε να ζούμε με αυτή τη μορφή ποδοσφαίρου.\nΤο τακτικό, το κυνικό, το πιστό στο πλάνο και στην αθλητική επίδοση, εκείνο που δεν στηρίζεται στο απρόβλεπτο. Το jogo bonito χάθηκε, το tiki taka μας τελείωσε, οι σχολές ποδοσφαίρου έχουν πτωχεύσει από καιρό -το συνηδειτοποίησε και η "uber alles" Γερμανία-, ενώ κατανοήσαμε πως ένας ή δύο g.o.a.t. δεν φέρνουν την άνοιξη! Η Γαλλία έδειξε ρεαλισμό και έραψε το δεύτερο αστέρι, κλείνοντας οριστικά το κεφάλαιο 1998 και ανοίγοντας πανηγυρικά ένα ολοκαίνουργιο με το δόγμα "Black, Blanc, Beur" (μαύρος, λευκός, άραβας) να επιστρέφει με επιτυχία!\nΤο ποδόσφαιρο ζει στην πιο εμπορική εποχή του και προσωπικά με ενοχλεί η ξέφρενη, φτηνή και πρόστυχη πώληση των πάντων, ακόμα και προσωπικοτήτων (θλιβερή η περίπτωση Μαραντόνα). Στη Ρωσία τιμήθηκε και θα τιμηθεί ακομα περισσότερο στο Κατάρ, το ποδοσφαιρικό ρητό-σύνθημα "created by the poor, stolen by the rich" (το δημιούργησαν οι φτωχοί, το έκλεψαν οι πλούσιοι) !\nΗ ενδεκάδα μου...\nΤερματοφύλακας: Σμάιχελ (Δανία)\nΑμυντικοί: Τρίπιερ (Αγγλία), Γκράνκβιστ (Σουηδία), Μίνα (Κολομβία), Ερναντέζ (Γαλλία) \nΜέσοι: Καντέ (Γαλλία), Κοουτίνιο (Βραζιλία), Αζάρ (Βέλγιο), Μόντριτς (Κροατία) \nΕπιθετικοί: Μπαπέ (Γαλλία), Λουκάκου (Βέλγιο)


Ένας μήνας χωρίς παρενόχληση, στην άλλη άκρη του κόσμου - Το Μωβ\nΔημοσιεύτηκε στισ 26/04/16 04/09/16 από matina\nΕδώ και έναν μήνα σπουδάζω στο Πεκίνο. Κάθε ώρα που περνάει αποκτώ νέες εμπειρίες, βλέπω, ακούω και μαθαίνω καινούργια πράγματα. Πολλές είναι οι πλευρές της καθημερινής ζωής που διαφέρουν από όσα ήξερα και όσα είχα συνηθίσει αλλά σήμερα θέλω να αναφερθώ ειδικά σε μία από αυτές: εδώ και έναν μήνα δεν έχω δεχτεί σεξουαλική παρενόχληση!\nΞέρω πολύ καλά πώς είναι να βρίσκεται μια νέα γυναίκα μόνη της στο εξωτερικό, επειδή ταξιδεύω πολύ. Έχω πάει ολιγοήμερα ταξίδια σε πάνω από 20 ευρωπαϊκές χώρες (και την Τουρκία) και έχω μείνει από 2 ως 10 μήνες στη Γαλλία, τη Σκωτία, τη Γερμανία και τη Σενεγάλη. Σε λίγα από τα ταξίδια μου πήγα με παρέα ή με κάποιο γκρουπ και σε πολύ περισσότερα πήγα μόνη μου, έμεινα σε γνωστούς γνωστών, σε hostel ή σε couchsurfing και κυκλοφόρησα στις πόλεις μόνη. Δεν υπήρξε ούτε ένα από αυτά στη διάρκεια του οποίου να μην με παρενοχλήσει κανείς σεξουαλικά.\nΣτο Ζάγκρεμπ της Κροατίας, μόλις βγήκα από τον σιδηροδρομικό σταθμό, ένας άγνωστος μου πρότεινε χρήματα για να κάνουμε σεξ. Στις Βρυξέλλες δέχτηκα να πάω για μπύρα με κάποιον που γνώρισα σε μια διαδήλωση και έφυγα αφήνοντας το ποτό μου στη μέση γιατί δεν έπαιρνε τα χέρια του από πάνω μου. Στη Μασσαλία περαστικοί άντρες συνεχώς μου φωνάζανε και μου σφυρίζανε στον δρόμο, ενώ κάποιοι από αυτούς με ακολούθησαν ως την πόρτα του σπιτιού μου. Στο Λονδίνο, όταν πήγα σε κλαμπ, αισθάνθηκα χέρια να με αγγίζουν και ο ιδιοκτήτης τους δεν ντράπηκε καν όταν είδε πως τον αντιλήφθηκα. Στη Γερμανία, στις γιορτές μπύρας και κρασιού, τα χυδαία σχόλια έρεαν άφθονα. Στο Ντακάρ της Σενεγάλης αρκετές φορές χρειάστηκε να αλλάξω θέση στο αστικό γιατί κάποιος τριβόταν πίσω μου μέσα στην πολυκοσμία. Θα μπορούσα να γράψω ένα μικρό βιβλίο μόνο με τέτοιου είδους περιστατικά που συνέβησαν προσωπικά σε εμένα όσο βρισκόμουν στο εξωτερικό. Κάποια από αυτά μάλιστα ήταν πιο σοβαρά από μια λεκτική παρενόχληση ή ένα απλό άγγιγμα.\nΣτην Ελλάδα είμαι και φαίνομαι ντόπια. Την πρώτη φορά που άπλωσε χέρι πάνω μου ένας άγνωστος στο δρόμο δεν ήμουν ούτε 12 χρονών. Από τότε έχω χάσει εντελώς το μέτρημα σε προσβλητικά βλέμματα, χυδαία σχόλια και αγγίγματα σε μέσα συγκοινωνίας, δρόμους, κέντρα νυχτερινής διασκέδασης. Ας μην βγαίνω όμως εκτός θέματος. Όποτε βρέθηκα κάπου όπου φαινόταν πως είμαι ξένη, πως δεν έχω γνωστούς, πως δεν ξέρω καλά τους δρόμους, πως δεν ξέρω πού να πάω για φαΐ ή ποτό, πως πήγα μόνη μου για διακοπές και σύντομα θα ξαναφύγω, η συχνότητα των σεξουαλικών παρενοχλήσεων ήταν ασύγκριτα υψηλότερη. Ξέρουμε πολύ καλά ότι τα ίδια υφίστανται και στην Ελλάδα οι τουρίστριες, οι ξένες φοιτήτριες και γενικά όσες ταιριάζουν στην παραπάνω περιγραφή.\nΛαμπρή εξαίρεση σε όλα αυτά, η Κίνα!\nΑς κάνω σαφές ότι δεν γνωρίζω πολλά για την κουλτούρα και τον πολιτισμό τής Κίνας γενικά ούτε για τα γυναικεία δικαιώματα ειδικά, οπότε όσα θα γράψω δεν είναι παρά μόνο τα δικά μου προσωπικά βιώματα σε αυτό το σύντομο χρονικό διάστημα που βρίσκομαι εδώ.\nΣτη διάρκεια αυτού του ενός μήνα κυκλοφορώ μόνη μου στο Πεκίνο. Παίρνω μετρό και λεωφορεία, περπατάω στους δρόμους, πηγαίνω για φαγητό και ποτό, πηγαίνω σε πάρκα και σε μαγαζιά. Παιδιά και ηλικιωμένοι/ες με κοιτάνε με περιέργεια όταν τυχαίνει να βρεθώ σε γειτονιές που δεν είναι τουριστικές και δεν τις επισκέπτονται λευκοί και λευκές συχνά. Ούτε ένας άντρας όμως δεν με έχει κοιτάξει με τρόπο που να με κάνει να νιώσω άβολα. Ούτε ένας δεν έχει επιχειρήσει να απλώσει το χέρι του στο στριμωξίδι του μετρό, ούτε ένας δεν μου έχει φωνάξει ή σφυρίξει στον δρόμο. Τι συμβαίνει με τους Κινέζους;\nΗ ερώτηση στριφογυρίζει στο μυαλό μου από τις πρώτες μέρες. Δεν έχω προλάβει να διαβάσω η να κάνω έρευνα για το ζήτημα, όποτε όμως βρίσκομαι με Κινέζες φίλες και αισθάνομαι ότι με παίρνει να ανοίξω τέτοια συζήτηση ρωτάω και περιμένω τις απαντήσεις τους με τεντωμένα αφτιά. Τη μεγαλύτερη προθυμία να κουβεντιάσει για αυτό μαζί μου έδειξε η Γιν, μια 30χρονη που έχει ταξιδέψει πολύ και έχει σπουδάσει στην Ευρώπη.\nΗ Γιν μου εξήγησε ότι το σεξ είναι ταμπού στην κινέζικη κοινωνία. Παραδοσιακά οι Κινέζοι δεν μιλάνε ούτε με τους γνωστούς τους για το θέμα αυτό, πόσο μάλλον δεν κάνουν καμία νύξη σε άγνωστες περαστικές. Της είπα ότι οι κάτοικοι του Πεκίνου δεν μου φαίνονται και τόσο συντηρητικοί, αφού για παράδειγμα τα νεαρά ζευγάρια κυκλοφορούν άνετα δημόσια και οι προγαμιαίες σχέσεις είναι ελεύθερες. Μου είπε ότι για τη δική τους κοινωνία το μόνο αποδεκτό μοντέλο είναι τελειώνοντας τις σπουδές να κάνεις σχέση και λίγο αργότερα να παντρευτείς. Μπορεί για άλλες κοινωνίες η «σχέση» πριν το γάμο να μην είναι αποδεκτή και στο Πεκίνο να είναι, μπορεί για άλλες κοινωνίες η συνηθισμένη ηλικία γάμου να είναι πολύ μικρότερη από αυτή μιας τελειόφοιτης, όμως το δικό τους πρότυπο παρόλο που παραχωρεί αυτές τις ελευθερίες παραμένει τόσο άκαμπτο που δεν μπορεί παρά να θεωρηθεί συντηρητικό.\nΗ Γιν συμφώνησε χωρίς να διστάσει ότι η σεξουαλική παρενόχληση στην Κίνα είναι σχετικά σπάνια. Χάρη στα ταξίδια της έχει δει την τεράστια διαφορά ανάμεσα στην Κίνα και τις χώρες της Ευρώπης και της Μέσης Ανατολής όσον αφορά τη συμπεριφορά των αντρών απέναντι στις γυναίκες στον δημόσιο χώρο. Απέδωσε το φαινόμενο στη γενικότερη κουλτούρα που υπάρχει στην Κίνα να μην αλληλοεπιδρούν οι άνθρωποι άσκοπα, να μη μιλάνε ούτε να κοιτάνε τους άλλους αν δεν υπάρχει λόγος. Και, όπως ανέφερα, στην ντροπή που συνδέεται με καθετί που σχετίζεται με το σεξ. Δεν ήταν σίγουρη αν οι Κινέζοι όντως σέβονται την αυτονομία του γυναικείου σώματος περισσότερο από τους άντρες άλλων χωρών ή αν απλώς είναι μαθημένοι να κοιτάνε μόνο τη δουλειά τους και τίποτε άλλο. Επίσης μου είπε ότι αν πάω σε κάποιο mainstream κλαμπ αργά τη νύχτα ίσως να δω και κάποιες διαφορετικές συμπεριφορές.\nΕπισήμανε, όμως, ότι η σπανιότητα των περιπτώσεων και η άρνηση των ανθρώπων να αναφερθούν στο ζήτημα της σεξουαλικής παρενόχλησης δυσκολεύει πολύ τη θέση των θυμάτων, που αν και λιγότερα από ό,τι σε άλλα μέρη, υπάρχουν. Κανείς δεν πιστεύει μια γυναίκα που ισχυρίζεται ότι έπεσε θύμα παρενόχλησης ή βιασμού. Συνήθως από μόνη της θα προτιμήσει να μην το πει σε κανέναν αν κάτι τέτοιο της συμβεί. Φυσικά ενημέρωση και προσπάθεια ευαισθητοποίησης δεν γίνεται από πουθενά.\nΚαθώς η συζήτησή μας προχώρησε, η Γιν μου μίλησε και για άλλα φαινόμενα σεξισμού στην Κίνα. Είναι γνωστό ότι η επιθυμία των ζευγαριών να αποκτήσουν γιο αντί για κόρη σε συνδυασμό με την πολιτική του ενός παιδιού ανά οικογένεια οδήγησε σε πολλές εκτρώσεις θηλυκών εμβρύων και φόνους θηλυκών βρεφών. Το αυξημένο ποσοστό αντρών σε ορισμένες περιοχές οδήγησε σε άλλη μια βίαιη παραβίαση των γυναικείων δικαιωμάτων: είναι πλέον συχνό φαινόμενο Κινέζοι να αγοράζουν ξένες νεαρές γυναίκες από τους γονείς τους με σκοπό τον γάμο. Η καταγωγή των κοριτσιών αυτών είναι συνήθως από φτωχότερες χώρες όπως η Μιανμάρ, το Λάος και η Καμπότζη.\nΠροχθές το μεσημέρι, κατά σύμπτωση, καθώς πήγαινα στο σπίτι τής Γιν, για πρώτη φορά ένας Κινέζος εξέφρασε κάποιο «ενδιαφέρον» για μένα. Ήταν ένας νεαρός –μάλλον λίγο μικρότερός μου– που έκανε προώθηση κάποιων προσφορών κέντρων αισθητικής στον δρόμο. Αφού μου έπιασε κουβέντα με αφορμή τα διαφημιστικά, ζήτησε ευγενικά το τηλέφωνό μου και μου είπε πως «δεν έχει κοπέλα». Σε καμία περίπτωση δεν θα θεωρούσα αυτό το αδέξιο φλερτ παρενόχληση, όταν όμως διηγήθηκα το περιστατικό στη Γιν, η αντίδρασή της ήταν να εκπλαγεί πώς ένας Κινέζος μπορεί να γίνει τόσο τολμηρός!\nΔεν υπάρχει αμφιβολία ότι χώρα χωρίς σεξισμό δεν υπάρχει. Κάποιοι πολιτισμοί όμως είναι τόσο διαφορετικοί από τον δικό μας που είναι πολύ δύσκολο για μια ξένη να καταλάβει τι κρύβεται κάτω από την ορατή επιφάνεια. Θα προσπαθήσω να ψάξω και να μάθω περισσότερα για τη θέση των γυναικών στην κοινωνία της Κίνας. Αυτό που βλέπω πάντως στο Πεκίνο είναι κοπέλες που ντύνονται άνετα, κυκλοφορούν άνετα, σπουδάζουν, εργάζονται, και φιλιούνται με τα αγόρια τους στα παγκάκια του πανεπιστημίου. Κι όσον αφορά εμένα την ίδια, ίσως είναι η πρώτη φορά στην ενήλικη ζωή μου που πέρασα έναν ολόκληρο μήνα χωρίς να δεχτώ ούτε ένα προσβλητικό σχόλιο και ούτε ένα χυδαίο βλέμμα.\nΚατηγορίεςΑναλύσεις ΕτικέτεςΑσία, Σεξουαλικη Παρενόχληση\nΠροηγούμενο άρθροΠροηγούμενη Οι νοικοκυρές στην Ινδία αυτοκτονούν, αλλά δε γίνονται «είδηση»\nΕπόμενο άρθροΕπόμενο Η βασίλισσα Φρειδερίκη, ο “φόρος” της και το Παιδομάζωμα


vidaXL Σετ Τραπεζαρίας Κήπου 5 Τεμαχίων Μπεζ | vidaXL.gr\nvidaXL Σετ Τραπεζαρίας Κήπου 5 Τεμαχίων Μπεζ\nΤο τραπέζι είναι κατασκευασμένο από μασίφ ξύλο ακακίας με φινίρισμα λαδιού, το οποίο το καθιστά σταθερό, ανθεκτικό και εύκολο στη συντήρηση. Διαθέτοντας σκελετό από ατσάλι με ηλεκτροστατική βαφή πούδρας και επικάλυψη από ρατάν πολυαιθυλενίου με αντίσταση στα καιρικά φαινόμενα, αυτές οι καρέκλες τραπεζαρίας είναι στιβαρές και καθαρίζονται εύκολα. Οι ανακλινόμενες καρέκλες σας προσφέρουν όλη την άνεση που χρειάζεστε. Η πλάτη και το υποπόδιο αναδιπλώνονται τραβώντας το κουμπί στο πλάι. Χάρις στην ελαφριά κατασκευή τους, οι καρέκλες μπορούν να μετακινηθούν εύκολα. Το προϊόν παραδίδεται με πλούσια επενδεδυμένα μαξιλάρια καθίσματος για απόλυτη άνεση. Τα καλύμματα από πολυεστέρα δεν απαιτούν πολλή συντήρηση, ενώ μπορούν εύκολα να αφαιρεθούν και να πλυθούν.\nΔιαστάσεις (χωρίς ανάκλιση/μη εκτεταμένη): 58 x 62 x 108 εκ. (Π x Β x Υ)\nΔιαστάσεις (σε ανάκλιση): 58 x 90 x 91 εκ. (Π x Β x Υ)\nΔιαστάσεις (σε πλήρη έκταση): 58 x 126 x 91 εκ. (Π x Β x Υ)\nΎψος καθίσματος από το έδαφος χωρίς μαξιλάρι: 43 εκ.\nΎψος μπράτσων από το έδαφος: 67 εκ.\n2 x Καρέκλες (ρυθμιζόμενη πλάτη)\n2 x Καρέκλες (ρυθμιζόμενη πλάτη και υποπόδιο)


Τελευταία ενημέρωση: Παρ 02/04/2004 12:47 • Meteo Κάμερες κάθε 60 λεπτά • Επόμενη ενημέρωση: 03/04/2004\nXIONO-NEA: Επιστροφή στο χιόνι!\nΠρόγνωση Καιρού: Τα φαινόμενα εξασθενούν σήμερα, ενώ γενικά θα δροσίσει λίγο, κυρίως στα ορεινά. Μια ψυχρή εισβολή που προβλέπεται, θα παραείναι ανατολικά για να μάς επηρεάσει μάλλον.(Πηγή www.e-kairos.gr)\nΤα περισσότερα χιονοδρομικά παραμένουν σε λειτουργία. Στον Παρνασσό δεν υπάρχει αρκετό χιόνι στον Ηρακλή στο κόκκινο τμήμα, στον Οδυσσέα και στον Ερμή. Στην 6 στα πρώτα 150m υπάρχει ένας στενός διάδρομος χιονιού για να γίνεται η κατάβαση. Στα Καλάβρυτα, oι πίστες Ερμής 1, Αχιλλέας 1, Δάφνη 1, Δάφνη 2, 'Αρτεμις 3 και Στύγα 1 παραμένουν κλειστές λόγω μη επαρκούς χιονοκάλυψης.Στο Πήλιο όλες οι πάνω πίστες (Πυλώνες,Θέτις,Ιάσων και Πανόραμα) λειτουργούν κανονικά με επάρκεια χιονιού και καλή ποιότητα ειδικά το πρωί. Για τους λόγους αυτούς ισχύει το μειωμένο τιμολόγιο καρτών αφού στην ουσία λειτουργεί το μισό κέντρο. Ημερήσιο απεριόριστων διαδρ. 8 ευρώ και 5 ευρώ από τις 12:00-15:00. Στο Φαλακρό δεν υπάρχει αρκετό χιόνι γι' αυτό και θα λειτουργήσει μόνο το Σαβ/κο με την 4θέσια και τους Συρόμενους αναβατήρες Χιονότρυπα και Καρτάλκα. Στο Ελατοχώρι σκι γίνεται μόνο στην πίστα του συρόμενου και μέχρι τέλος της σεζόν, θα είναι ανοιχτό μόνο Σαββατοκύριακα. Στο Καρπενήσι δεν υπάρχει αρκετό χιόνι στις πίστες και λειτουργεί μόνο ο εναέριος Τάκης Φλέγκας και το Συρόμενο Θησέας.Στο Καϊμακτσαλάν κλειστή είναι η 8 πίστα στον αναβατήρα Μετερίζι λόγω έλλειψης χιονιού. Τα 3-5 Πηγάδια με γεμάτες τις πίστες από φυσικό και τεχνητό χιόνι καλής ποιότητας συνεχίζει τη λειτουργία του το ΧΚ «3-5 Πηγάδια». Εκτός απρόοπτου , τα «Πηγάδια » θα παραμείνουν ανοικτά για τους φίλους του ανοιξιάτικου σκι μέχρι και την δεύτερη μέρα του Πάσχα. Για τυχόν νεώτερα θα εκδοθεί ανακοίνωση. Από 22/03/04 ισχύουν οι τιμές τιμοκαταλόγου χρήσης αναβατήρων χαμηλής περιόδου.\nΛαϊλιά, Σελίου (ανοιχτό μόνο για βόλτα), Περτουλίου, Μετσόβου, Ολύμπου, Γεροντόβραχου και Χρυσό Ελάφι.\nΑνεμος:33.9 Km/h ΑΒΑ\nΑνεμοι Β μέτριοι. 5εκ φρέσκο χιόνι. Ποιότητα χιονιού πολύ καλή\nΑνεμοι ΒΑ ασθενείς. Σίγουρο χιόνι μέσω του συστήματος της τεχνητής χιόνωσης\nΗμερήσιο απεριόριστων διαδρ. 8 ευρώ και 5 ευρώ από τις 12:00-15:00\nΑνεμοι Β-ΒΑ ασθενείς. Φρέσκο χιόνι 10εκ.\nΑνεμοι Β μέτριοι. Φρέσκο χιόνι 5εκ\nΑπνοια. Φρέσκο χιόνι 3εκ\nΤο Χιονοδρομικό θα λειτουργήσει το Σαβ/κο με την 4θεσια και τους Συρόμενους Χιονότρυπα και Καρτάλκα\nσκι γίνεται μόνο στην πίστα του συρόμενου


BLOGAROUME...: «Έφυγε» η γερόντισσα των Μαρασίων ...\nΗ γνωστή για την προσφορά της στην πατρίδα Βασιλική Λαμπίδου, η αποκαλούμενη και «γερόντισσα των Μαρασίων», απεβίωσε σε ηλικία 107 ετών. Η αιωνόβια Θρακιώτισσα ύψωνε καθημερινά την ελληνική σημαία στην αυλή του σπιτιού της, στα τριακόσια μέτρα από τα τουρκικά φυλάκια, με φυσικό σύνορο τον ποταμό Έβρο...\n...«Η «Κυρά των Μαρασίων», ξεκίνησε σήμερα το μεγάλο της ταξίδι εγκαταλείποντας τα εγκόσμια και αφήνοντας πίσω της μία ισχυρή παρακαταθήκη μνήμης και αίσθησης του εθνικού χρέους. Θα παραμείνει ένα σύμβολο αγάπης προς την πατρίδα και τον τόπο της, τον ακριτικό Έβρο. Η Περιφέρειά μας, η πατρίδα μας σήμερα είναι φτωχότερη… Και έχει ανάγκη από ανθρώπους σύμβολα όπως η εκλιπούσα» σημειώνει, σε δήλωσή του, ο περιφερειάρχης Ανατολικής Μακεδονίας - Θράκης, Άρης Γιαννακίδης.\nΒέβαιος ότι οι γυναίκες της ευρύτερης περιοχής, του Τριγώνου, της Φύσσας, της Ορεστιάδας και του Κυπρίνου, θα συνεχίσουν να σηκώνουν ψηλά την ελληνική σημαία δήλωσε ο δήμαρχος Ορεστιάδας, Δημήτρης Μουζάς, ο οποίος, ωστόσο, έκανε λόγο για δυσαναπλήρωτο κενό.\nΜιλώντας πριν από λίγες μέρες για την Βασιλική Λαμπίδου, η αντιπρόεδρος του Δικτύου Εκλεγμένων Γυναικών πρώτου και δεύτερου βαθμού αυτοδιοίκησης «Η Αθηνά», Φανή Μπαχαρίδου, είχε αναφέρει πως η γυναίκα αυτή γνώρισε σε νεαρή ηλικία την προσφυγιά, κατά την ανταλλαγή των πληθυσμών του 1921 και έλεγε πως ακούγοντας τους φύλακες από την άλλη πλευρά ένιωθε πάντα την ανάγκη να δηλώνει την παρουσία της και την ελληνικότητα του τόπου.\nΣημείωνε, άλλωστε, πως όταν τη ρωτούσε κάποιος αν χρειάζεται κάτι, εκείνη απαντούσε: «μια καινούρια ελληνική σημαία» καθώς, όπως υπογράμμιζε, το πανί σκίζεται εύκολα πάνω στον ιστό. "Πάντοτε επισήμαινε με έμφαση ότι πρέπει να κρατάμε ζωντανή την εθνική μας συνείδηση γιατί οι καιροί ήταν και παραμένουν δύσκολοι. Οποιοσδήποτε αν της μιλούσε για πέντε έστω λεπτά έφευγε σοφότερος από το σπίτι της" τόνιζε η κ. Μπαχαρίδου.\nΗ Βασιλική Λαμπίδου έχει λάβει τιμητικές διακρίσεις από το στρατό, την Ακαδημία Αθηνών και όλη την τοπική κοινωνία ενώ τον περασμένο Ιανουάριο την επισκέφθηκε στο σπίτι της και ο πρόεδρος της Δημοκρατίας, Κάρολος Παπούλιας.\nαπό BLOGAROUME!!! στις 4:11 μ.μ.


Γρηγόρης Πετράκος: «Κάνω εμετό στη μούρη σας» - Άφωνη η Καινούργιου\nΈξαλλος είναι ο Γρηγόρης Πετράκος, σχετικά με τις αλλαγές που έχει φέρει ο κορονοϊός στη νυχτερινή διασκέδαση, αλλά και με όσα υποστηρίζουν τα κανάλια για τη δική του εμφάνιση στο μαγαζί της Πάτρας. Ο ίδιος έδωσε μία αιχμηρή απάντηση, σε όλα όσα ακούγονται τελευταία, σχετικά με την απόφασή του να τραγουδά μόνο για εμβολιασμένους.\nΟ ίδιος ο τραγουδιστής υποστήριξε, πως εκείνος ως ανεμβολίαστος θα δουλεύει κάνοντας rapid test. Βέβαια, ο κόσμος θα πρέπει είτε να έχει κάνει το εμβόλιο, είτε να έχει νοσήσει για να διασκεδάσει στο μαγαζί που θα τραγουδά.\nΕσπευσμένα, ο Γρηγόρης Πετράκος είχε δηλώσει στο κοινό του πως διαφωνεί με όλη αυτή την κατάσταση. Είναι, όμως, υποχρεωμένος να τη δεχτεί. Μετά την ένταση που δημιουργήθηκε στα μέσα, ο τραγουδιστής ξέσπασε.\nΗ “κωλοτούμπα” του Γρηγόρη Πετράκου\nΑναφερόμενος στα κανάλια, αλλά και στις αλλαγές που έχει φέρει ο κορονοϊός στη νυχτερινή διασκέδαση, ο Γρηγόρης Πετράκος δίνει μία ειρωνική κι αιχμηρή απάντηση στους δημοσιογράφους.\nΤονίζει το περιστατικό με τον Πάνο Κιάμο, τότε που τον είχε κατηγορήσει για το άνοιγμα του μαγαζιού μόνο για εμβολιασμένους, λέγοντας πως πολλοί πιστεύουν, ότι κάνει μία μεγάλη “κωλοτούμπα”.\n«Πάρα πολύ στεναχωρήθηκαν εκεί στα κανάλια. Τί; Θα δουλέψει ο Πετράκος μετά από ενάμιση χρόνο; Κωλοτούμπα! Πολύ μεγάλη κωλοτούμπα! Γιατί ο Πετράκος ήταν που έλεγε στον Κιάμο να μη δουλέψει! Κάποιοι μου έστειλαν μηνύματα ότι τους πρόδωσα, ότι άλλα είπα κι άλλα κάνω τώρα…\n»Καταρχήν, δε ζητάω την άδεια από κανέναν για να εργαστώ. Καλλιτεχνικά και οικονομικά, έχω την ανάγκη να εργάζομαι. Όταν η κυβέρνηση πρωτοάνοιξε τα μαγαζιά και είπε ότι ρίχνω το μπαλάκι στους επιχειρηματίες, κάποιοι πρόλαβαν και είπαν πως θα τραγουδούν μόνο για εμβολιασμένους».\nΣύμφωνα με όσα υποστήριξε ο Γρηγόρης Πετράκος, επέλεξε να τραγουδά για εμβολιασμένους, διότι έτσι αποφασίστηκε από τις επιχειρήσεις. Με ένα έντονο σχόλιο, αναφέρθηκε στα κανάλια, επισημαίνοντας:\n«Εμείς δεν έχουμε έτοιμα λεφτά. Όσα λεφτά έχουμε, χωράνε στην τσέπη μας και τα μετράμε για να περάσουν οι μέρες. Εγώ δεν έχω επιλογή. Ο Πετράκος θα τραγουδήσει μόνο για εμβολιασμένους. Αλήθεια; Μπορώ να κάνω εμετό πάνω στη μούρη σας με αυτό που είπατε!»\nΗ Κατερίνα Καινούργιου και το πάνελ της εκπομπής Super Κατερίνα μένει άφωνο από τις δηλώσεις αυτές. Αμέσως, δίνουν τη δική τους απάντηση, απέναντι στα όσα είπε ο τραγουδιστής.\nΠάνος Κιάμος: Στα τραπέζια μέχρι το πρωί – Άνοιξαν τα νυχτερινά κέντρα\nΠΡΟΗΓΟΥΜΕΝΟ ΑΡΘΡΟDancing with the Stars: Οι πρώτες δηλώσεις κριτών και διαγωνιζόμενων\nΕΠΟΜΕΝΟ ΑΡΘΡΟSurvivor: Αλλάζει τα πάντα ο Ατζούν για να ρεφάρει την ήττα του Top Chef\nSuper Κατερίνα: Τέλος ο Χάρης Λεμπιδάκης – Η νέα του εκπομπή\nΣέρρες: Ποια δημοσιογράφος θα βρίσκεται στη σειρά του Καπουτζίδη\nΚατερίνα Καινούργιου σε Super Κική: «Γιατί μας λες τσουτσέκια;»


Ελεύθερο Κάμπινγκ: Οδηγίες προς ναυτιλομένους για να μη βρεθείτε προ εκπλήξεως!\n00:30 23 Ιουνίου 2018\nΟ Ιούνιος οδεύει προς το τέλος του, οπότε άπαντες από λίγο έως πολύ ετοιμάζονται ή… «ψάχνονται» για τις καλοκαιρινές τους διακοπές! Σχεδόν σε κάθε παρέα ή οικογένεια κάποια στιγμή λοιπόν, έχει πέσει η ιδέα του ελεύθερου κάμπινγκ, η οποία αδιαμφισβήτητα συνδυάζει το τερπνόν μετά του (οικονομικά) ωφελίμου!\nΩστόσο το κάμπινγκ -και δη το ελεύθερο- δεν είναι καθόλου εύκολη υπόθεση και αναφερόμαστε τόσο στην προετοιμασία που απαιτείται, την οργάνωση και τις ζόρικες συνθήκες διαβίωσης όσο και στο ελληνικό νομικό πλαίσιο που… κάθε άλλο παρά ευνοϊκό δεν είναι για τους ελεύθερους κατασκηνωτές. Έτσι, στο νέο τεύχος του ET Magazine του EleftherosTypos,gr, που διαβάζετε, αποφασίσαμε να συγκεντρώσουμε όλες εκείνες τις πληροφορίες που πιστεύουμε πως θα σας φανούν χρήσιμες για να μη βρεθείτε προ\nΤο βασικό νομοθέτημα σχετικά με το ελεύθερο κάμπινγκ είναι ο Νόμος 392/1976, (ΦΕΚ Α’ 199/1976), με τίτλο «Περί ιδρύσεως και λειτουργίας χώρων οργανωμένης κατασκηνώσεως (κάμπινγκ) και άλλων τινών διατάξεων». Σύμφωνα με τον συγκεκριμένο νόμο, «απαγορεύεται η εγκατάσταση σκηνών ή στάθμευση τροχόσπιτων σε αρχαιολογικούς χώρους, αιγιαλούς, παραλίες, παρυφές δημόσιων δασών, δάση, και εν γένει κοινόχρηστους χώρους, καθώς και η φιλοξενία πέραν του ενός τροχόσπιτου από καταστηματάρχες ή ιδιώτες».\nΕν ολίγοις, ένας κατασκηνωτής μπορεί να συλληφθεί αυτεπάγγελτα με τη διαδικασία του αυτοφώρου. Την κατηγορία για ελεύθερο κάμπινγκ μπορεί να επιβαρύνουν παράμετροι που σχετίζονται με το εάν κάποιος έχει κατασκηνώσει σε δάσος και έχει ανάψει φωτιά, δεδομένου ότι υπάρχει απειλή για πυρκαγιά. Επίσης, η σύλληψη μπορεί να συνοδεύεται από ρύπανση του περιβάλλοντος, γεγονός που μεγεθύνει τις κατηγορίες εις βάρος του.\nΠαρά τη σχετική νομοθεσία και τις συλλήψεις που γίνονται και ανακοινώνονται στη διάρκεια του καλοκαιριού από την Ελληνική Αστυνομία, οι λάτρεις της ελεύθερης κατασκήνωσης δεν πτοούνται και παραμένουν πιστοί σε αυτόν τον εναλλακτικό τρόπο διακοπών. Και είναι αρκετοί. Αυτό πάντως που πρέπει να γνωρίζετε είναι πως όπου και να πάρετε την σκηνούλα σας και να πάτε, νόμιμοι δεν θα είστε –οπότε έναν κίνδυνο προστίμου της τάξης των €300 και «πακέτο» μια μερούλα στο κρατητήριο, πάντα τον διατρέχετε!\nΠρομηθευτείτε μια σκηνή ανάλογα με τα γούστα σας και την… τσέπη σας (οι τιμές τους κυμαίνονται από 20 μέχρι… 400 ευρώ) και φροντίστε να πάρετε και ειδική τέντα έτσι ώστε να τη στήνετε πάνω από τη σκηνή για περισσότερο ίσκιο. Προτιμήστε σκηνές ενός ή δύο περισσότερων ατόμων από αυτά που θα είστε στην πραγματικότητα, προκειμένου να έχετε χώρο και για τα πράγματά σας και να είστε ευρύχωρα.\nΟπωσδήποτε υπόστρωμα και υπνόσακος για τους πιο hardcore και έξτρα στρωματάκι για τους πιο καλομαθημένους. Αν δεν μπορείτε χωρίς αυτό, προμηθευτείτε και ένα μικρό μαξιλαράκι που θα βρείτε στα είδη κάμπινγκ, ενώ καλό θα είναι να έχετε μαζί σας και σεντόνια.\nΘα χρειαστείτε φακό για όταν βρίσκεστε έξω τη νύχτα και φώτα για μέσα στη σκηνή προκειμένου να μπορείτε να κάνετε τις δουλειές σας και να βλέπετε ο ένας τον άλλον. Για τους πιο οργανωμένους, υπάρχουν και φώτα με ενσωματωμένο ανεμιστηράκι για να τα κρεμάσετε στην κορυφή της σκηνής και να έχετε και λίγη δροσιά, τα οποία θα βρείτε σε πολυκαταστήματα και καταστήματα με είδη κάμπινγκ.\nΠτυσσόμενα καρεκλάκια και τραπέζια για να φτιάξετε το δικό σας καθιστικό έξω από τη σκηνή. Πολλοί παίρνουν και κατσαρόλες, φορητά ψυγειάκια, γκαζάκια και διάφορα κουζινικά προκειμένου να μαγειρεύουν, ενώ υπάρχουν και ηλιακά φουρνάκια που αξιοποιούν το φως του ήλιου για να μαγειρευτεί το φαγητό.\nΌσον αφορά το μπάνιο, οι πιο οργανωμένοι προμηθεύονται δοχεία ειδικά για κάμπινγκ με βρύση, που γεμίζουν με νερό και μπορείτε να τα κρεμάσετε π.χ. σε ένα δέντρο για να κάνετε μπάνιο. Οι ακόμα πιο οργανωμένοι έχουν και μικρές φορητές χημικές τουαλέτες. Η επιλογή είναι δική σας.\nΜην ξεχάσετε αντικουνουπικά, θερμός και ποτήρια που είναι πάντα το πιο πιθανό να ξεχαστούν. Τα αντικουνουπικά είναι απαραίτητα καθώς θα βρίσκεστε στη φύση και θα αποτελείτε το τέλειο μεζεδάκι για όλα τα κουνούπια της περιοχής. Προμηθευτείτε αντικουνουπικά χώρου και σώματος και βάλτε μέσα στον εξοπλισμό σας και μωρομάντηλα, απορρυπαντικά, πιατάκια, ποτηράκια, μαχαιροπήρουνα, θερμός, σακούλες, χαρτί υγείας, χαρτοπετσέτες και ό,τι τρόφιμα χρειαστείτε: κονσέρβες, παξιμάδια κ.ο.κ.\nΤέλος, πρέπει οπωσδήποτε να έχετε μαζί σας ένα φαρμακείο με τα απαραίτητα σε περίπτωση τραυματισμού ή τσιμπήματος, όπως βαμβάκι, γάζες, επιδέσμους, οινόπνευμα, οξυζενέ, ιώδιο, παυσίπονα αντιπυρετικά, θερμόμετρο, αντισηπτικό, αλοιφή για τσιμπήματα και εγκαύματα, αντισταμινικά, σύριγγες. Καλού κακού έχετε μαζί σας και μια ένεση ή χάπι κορτιζόνης για περιπτώσεις αλλεργικού σοκ.\nΗ πρώτη σας νύχτα στο αντίσκηνο\nΤο καλύτερο που έχετε να κάνετε, είναι να στήσετε το αντίσκηνό σας στον κήπο του σπιτιού σας (ή κάποιου φίλου σας) και να διανυκτερεύσετε εκεί για πρώτη φορά. Αυτή η δοκιμαστική διανυκτέρευση σε οικείο περιβάλλον είναι η καλύτερη πρόβα τζενεράλε. Αν όλα πάνε στραβά, το κρεβάτι σας είναι μερικά βήματα μακριά! Αν κάτι σας λείπει, το έχετε εκεί δίπλα. Αν όλα πάνε καλά, είστε έτοιμοι για την πραγματική περιπέτεια!\nΤα παιδιά λατρεύουν την περιπέτεια και τη διασκέδαση του κάμπινγκ! Μην υποτιμάτε τις δυνατότητές τους όσο μικρά και αν είναι: βάλτε τα να στήσουν τη σκηνή τους, να στρώσουν τους υπνόσακους, να βοηθήσουν στο μαγείρεμα, να μαζέψουν ξύλα για τη φωτιά. Αν είναι μικρά, κάτω από 8 ετών, είναι καλύτερα να κοιμούνται στο ίδιο αντίσκηνο με τους γονείς. Πιο μεγάλα αδελφάκια μπορούν να έχουν τη δική τους σκηνή, αλλά πολύ κοντά στη σκηνή των γονιών τους.\nΔεν υπάρχει όριο ηλικίας για το κάμπινγκ, μάλιστα όσο πιο μικρά είναι τα παιδιά, τόσο το καλύτερο. Εξοικειώνονται καλύτερα με τη φύση, μαθαίνουν να την αγαπούν και να τη σέβονται, να την προστατεύουν και να την φροντίζουν. Μαθαίνουν να υποστηρίζουν τον εαυτό τους, να μην φοβούνται το σκοτάδι και τις ερημιές, να είναι προσεκτικά και υπεύθυνα, και να νιώθουν στη φύση «σαν στο σπίτι τους».\nΑσφάλεια στο κάμπινγκ\nΤο αντίσκηνο δεν κλειδώνει, άρα δεν παρέχει καμία ασφάλεια απέναντι στις κλοπές. Αν πρόκειται να απομακρυνθείτε και να αφήσετε το αντίσκηνο μόνο του για πολλή ώρα, κλειδώστε τα πολύτιμα πράγματα μέσα στο αυτοκίνητο, κρύψτε τα σε κάποιο θάμνο παραδίπλα, ή πάρτε τα μαζί σας. Το φερμουάρ στην είσοδο του αντίσκηνου δέχεται συνήθως λουκετάκι, αλλά να ξέρετε ότι το λουκετάκι είναι ένα σήμα για τους κλέφτες ότι κάτι πολύτιμο κρύβεται εκεί μέσα, οπότε μπορεί να βρείτε το αντίσκηνό σας σκισμένο με μαχαίρι.\nΒίαια περιστατικά εναντίον κατασκηνωτών δεν έχουν αναφερθεί στην Ελλάδα, και γενικά δεν υπάρχει κανένας λόγος ανησυχίας. Οι διαρρήκτες και οι ληστές ξέρουν ότι οι κατασκηνωτές δεν έχουν μαζί τους ακριβά κοσμήματα και φουσκωμένα πορτοφόλια (αυτοί οι τύποι μένουν στα ακριβά ξενοδοχεία), και μέσα στα αντίσκηνα δεν υπάρχουν ακριβά στερεοφωνικά και τηλεοράσεις.\nΜια παρέα γυναικών, ή μια γυναίκα μόνη της, καλό είναι να μην κατασκηνώνουν μόνες, αν και η Ελλάδα είναι μια ασφαλής χώρα και από αυτή την άποψη.\nΟι κατασκηνωτές γενικά είναι φυσιολάτρες και πολύ προσεκτικοί άνθρωποι, και δεν έχουν αναφερθεί δασικές πυρκαγιές που ξεκίνησαν από κατασκηνωτική φωτιά. Στην Ελλάδα, τα δάση τα καίνε οι οικοπεδοφάγοι, οι ψυχοπαθείς εμπρηστές και οι απρόσεκτοι χωρικοί που καίνε τα ξερόχορτα χωρίς μέτρα προφύλαξης.\nΗ κατασκηνωτική φωτιά είναι μια μαγευτική εμπειρία που φέρνει πιο κοντά τους ανθρώπους και ζεσταίνει τα σώματα και τις ψυχές. Έχει όμως και αυτή τους κανόνες της, και μάλιστα πολύ αυστηρούς.\n• Μην ανάβετε φωτιά όταν φυσάει άνεμος. Ο άνεμος παρασέρνει τις σπίθες, και μπορεί να μεταδώσει πολύ εύκολα τη φωτιά στο δάσος.\n• Χτίστε την εστία γύρω γύρω με πέτρες. Αυτό οριοθετεί την φωτιά, συγκρατεί τα ξύλα που καίγονται και τα κάρβουνα, και βοηθάει πολύ στο ψήσιμο με τη σχάρα. Μετά την αναχώρησή σας από το σημείο της κατασκήνωσης μην γκρεμίσετε το τειχάκι της εστίας, αφήστε το για να το χρησιμοποιήσουν και οι επόμενοι. Aν βρείτε μια τέτοια εστία στο σημείο που θα στήσετε τη σκηνή σας, χρησιμοποιήστε αυτήν και μην φτιάξετε καινούρια.\n• Σβήστε καλά την φωτιά πριν πάτε για ύπνο ή πριν αναχωρήσετε από το σημείο. Επίσης, όσο καίει η φωτιά, να έχετε εκεί κοντά μερικά μπουκάλια νερό ή έναν κουβά άμμο. Μην αφήνετε κοντά στις φλόγες καμινέτα γκαζιού και άλλα εύφλεκτα αντικείμενα. Ανάψτε τη φωτιά τουλάχιστον οκτώ μέτρα μακριά από το αντίσκηνο. Η θερμότητα από μια δυνατή φωτιά μπορεί να μεταδώσει τις φλόγες στο αντίσκηνο! Τυχόν σπίθες που θα πεταχτούν από τις φλόγες μπορούν να βάλουν φωτιά στο αντίσκηνο, ή να ανοίξουν τρύπες στο ύφασμά του και να το καταστρέψουν.\n• Προσοχή στις φλόγες. Μην ρίχνετε στη φωτιά πολλά ξύλα που δημιουργούν μεγάλες φλόγες, γιατί υπάρχει κίνδυνος να μεταδοθεί η φωτιά (λόγω υψηλής θερμότητας) σε εύφλεκτα αντικείμενα, δέντρα κ.λπ., τριγύρω. Μην ρίχνετε κουκουνάρια στη φωτιά, γιατί μπορεί να εκτοξευτούν ως φλεγόμενες μπάλες. Μην ανάβετε τη φωτιά χρησιμοποιώντας βενζίνη, χρησιμοποιήστε μικρά ξερόκλαδα ή χαρτιά για προσάναμμα. Μην καίτε ελαστικά και άλλα αντικείμενα που βγάζουν πυκνούς καπνούς ή επικίνδυνες αναθυμιάσεις που μπορεί να ενοχλήσουν άλλους κατασκηνωτές. Μην καίτε σκουπίδια (κονσέρβες, αλουμινένια κουτιά κ.λπ.) που αφήνουν υπολείμματα\n• Μακριά από τα δέντρα! Ανάψτε τη φωτιά σας τουλάχιστον 8 μέτρα μακριά από τα κοντινότερα δέντρα ή θάμνους. Απομακρύνετε από το χώρο γύρω από τη φωτιά τα ξερόχορτα.\nΚάμπινγκ σε δύσκολες συνθήκες, και οι βασικές προφυλάξεις\nΗ ορειβασία και η εξερεύνηση στο δάσος έχει άλλη «γεύση» όταν συμπεριλαμβάνει και ελεύθερη διανυκτέρευση στο αντίσκηνο, πάνω στο βουνό. Η κατασκήνωση σε μεγάλο υψόμετρο, η κατασκήνωση το χειμώνα, την άνοιξη ή το καλοκαίρι, η κατασκήνωση σε χιονισμένο πεδίο και σε χαμηλές εξωτερικές θερμοκρασίες, απαιτεί να έχετε ένα καλό ορειβατικό αντίσκηνο, πουπουλένιο υπνόσακο και ένα καλό υπόστρωμα. Μέσα στο αντίσκηνο, όσο είστε έξω από τον υπνόσακο, θα είστε πιο ζεστά αν φοράτε ισοθερμικά ρούχα, ένα πουπουλένιο γιλέκο, ζεστές κάλτσες. Για να ζεσταθείτε περισσότερο, υπάρχουν ειδικά κεριά. Για φωτισμό, χρησιμοποιείστε μετωπικούς φακούς με λαμπάκια led. Μην ανάβετε ποτέ καμινέτα γκαζιού ή οποιαδήποτε γυμνή φλόγα μέσα στο αντίσκηνο. Το μαγείρεμα, όταν έξω κάνει πολύ κρύο ή βρέχει, γίνεται στον προθάλαμο του αντίσκηνου, όσο πιο μακριά γίνεται από το ύφασμα της τέντας.\nΌταν βρέχει, προσέξτε να μην ακουμπάει η τέντα στον ουρανό (το εσωτερικό ύφασμα) του αντίσκηνου, γιατί αλλιώς το νερό θα περάσει μέσα. Για να μην συμβεί αυτό, η τέντα θα πρέπει να είναι καλά τεντωμένη με τους εντατήρες της.\nΜην στήνετε ποτέ το αντίσκηνο σε λακκούβα ή βύθισμα του εδάφους, γιατί σε περίπτωση βροχής θα βρεθείτε να κολυμπάτε μέσα σε μια λιμνούλα!\nΜην στήνετε ποτέ το αντίσκηνο κάτω από το μοναδικό ψηλό δέντρο σε ένα οροπέδιο ή μια ανοιχτή περιοχή. Σε περίπτωση καταιγίδας, εκεί θα πέσει ο κεραυνός!\nΣτήστε το αντίσκηνο μακριά από τις κοίτες των ρεμάτων, που σε περίπτωση καταρρακτώδους βροχής γίνονται ποτάμια που παρασέρνουν τα πάντα στο πέρασμά τους.\nΌταν στήνετε το αντίσκηνό σας στην παραλία, στην έξοδο ενός φαραγγιού, στήστε το στην άκρη της παραλίας και όχι στη νοητή συνέχεια της κοίτης του φαραγγιού, γιατί σε περίπτωση νεροποντής θα ψάχνετε το αντίσκηνό σας στη θάλασσα! Επίσης, τα φαράγγια συχνά κατεβάζουν δυνατές ριπές ανέμου, που μπορεί να ξηλώσουν το αντίσκηνό σας.\nΣτην παραλία, μην στήνετε το αντίσκηνο κοντά στο νερό, γιατί μπορεί να σηκωθούν κύματα (από κακοκαιρία, ή ακόμα και από ένα διερχόμενο μεγάλο πλοίο) και να πλημμυρίσει.\nΔιαλέξτε ένα υπήνεμο μέρος για να στήσετε τη σκηνή σας. Αν ξέρετε τη διεύθυνση του ανέμου, προσανατολίστε το αντίσκηνο έτσι ώστε η είσοδός του να κοιτάει προς την υπήνεμη πλευρά. Αν φυσάει δυνατός άνεμος την ώρα που προσπαθείτε να στήσετε το αντίσκηνο, προσέξτε πολύ μην το πάρει ο αέρας! Πρώτα καρφώστε στο έδαφος και ασφαλίστε με τα πασαλάκια τη βάση του αντίσκηνου, και μετά περάστε τις μπανέλες. Πριν ρίξετε από πάνω την τέντα, ασφαλίστε την και αυτή με ένα τουλάχιστον πασαλάκι ή δέστε σε κάποιο κορδόνι της ένα βάρος.\nΜην στήνετε το αντίσκηνο κάτω δίπλα σε σαθρές ορθοπλαγιές, κοντά σε σαρθά βράχια, ή στη βάση απόκρημνων βουνοπλαγιών. Το αντίσκηνο δεν παρέχει καμία προστασία σε πτώση λίθων.\nET MagazineδιακοπέςκαλοκαίριΧάρης Αποστολόπουλος\nΕλλάδα και Ρωσία: Σχέσεις αγάπης με το ξανθό γένος που έμεναν πάντα στα λόγια\nΚορωνοϊός: Απλώνεται ο μολυσματικός χάρτης – «Βόμβα» η επιστροφή των νέων από τις διακοπές τους\nΙταλοί πήγαν διακοπές στην Κέρκυρα και γύρισαν με κορωνοϊό: «Φορούσαμε μάσκα και μας κοιτούσαν σαν Αρειανούς»\nLeonidas Kallidonis 9 Αυγούστου 2020 8 Αυγούστου 2020\nΠροτάσεις για διακοπές – Ερμιόνη: Μια πανέμορφη πόλη – νησί\nΑνδρέας Ντίνης 8 Αυγούστου 2020 10 Αυγούστου 2020\nΠροτάσεις για διακοπές – Λακωνική Μάνη: Αναλλοίωτη στον χρόνο\nΑνδρέας Ντίνης 5 Αυγούστου 2020 7 Αυγούστου 2020\nΕγκυμοσύνη και διακοπές. Τι να προσέχετε…\nΠροτάσεις για διακοπές – Βόλος: Στην αγκαλιά του Παγασητικού\nΑνδρέας Ντίνης 3 Αυγούστου 2020 5 Αυγούστου 2020


«Ο Εραστής» του Χάρολντ Πίντερ: Συνεχίζονται οι παραστάσεις – Παραθυρο\nΑπό την Ομάδα Side Effect, σε σκηνοθεσία Μαρίας Κυριάκου.\nΣυνεχίζονται οι παραστάσεις του εμβληματικού έργου του Νομπελίστα Χάρολντ Πίντερ στη Λευκωσία.\nΗ Ομάδα Side Effect, παρουσιάζει το θεατρικό έργο «Ο Εραστής», ένα από τα πιο γνωστά έργα του βραβευμένου με Νόμπελ θεατρικού συγγραφέα Χάρολντ Πίντερ.\nΠαραστάσεις: 8, 9, 10, 11, 12 και 15, 16, 17, 18, 19 Δεκεμβρίου, στο ARTos House στη Λευκωσία.\n‘Ωρα έναρξης: 8:30 μ.μ.\nΤιμή εισιτηρίου: €15 / €12 (μειωμένο)\nΠληροφορίες / Εισιτήρια: 99 846645 / 77777040 / tickethour.com.cy\nΜε τη στήριξη των Πολιτιστικών Υπηρεσιών του ΥΠΠΑΝ.